
Quamquam  saepenumero  virorum  doctorum  ingenia  et 
sagacitatem  soleo  aduiirari,  nec  ignoro  quantum  arte  critica 
ipsiusque  ingenii  acumine  in  veterum  scriptis  emendandis  et 
explicandis  illi  profecerint,  tamen  in  eo  nonnulli  haud  recte 
iudicare  ruihi  videntur,  quod  obliti,  quae  sit  rerum  huinana- 
rum  condicio,  nimiaque  antiquitatis  aestimatione  perducti, 
omnia  fere  veterum  scripta,  quae  ad  nostram  aetatem  per- 
venerunt,  perfecta  atque  omnibus  numeris  absoluta  esse  vo- 
luerunt.  Hac  autem  nimia  ingenii  et  virtutis  veterum  adnii- 
ratione  factum  est,  ut  nonnulli,  si  quid  imperfecti  vel  vitiosi 
eorum  virorum  nomine  ferebatur,  quos»propter  reliqua  scripta 
negabant  satis  umquam  laudari  posse,  statim  id  falsum  esse 
iudicarent  ac  scriptori  eriperent. 

Similiter  actum  est  cum  Albio  Tibullo  poeta.  Ac  ferri 
quaedaui,  quibus  Tibulli  nomen  falso  sit  inscriptum,  ne- 
gari  non  potest.  Tertius  enim  liber,  Lygdami  cuiusdam 
carmina  continens,  propter  Tibulli  similitudinem  ipsi  eius 
nomini  adiectus  est,  itemque  Sulpiciae  puellae  epistulae,  quae 
elegiarum  Sulpiciae  amorem  tractantium  quasi  argumentum( 
praebent,  ab  eo,  qui  suprema  Tibulli  carmina  in  lucem  pro- 
tulit,  veris  poetae  scriptis  iniuria  adiunctae  esse  videntur, 
qua  de  re  nunc  viri  docti  omnes  consentiunt. 

Summa  autem  dissensio  est  de  panegyrico  qui  dicitur 
ad  M.  Valerium  Messallam  misso,  quem  primum  libri  quarti 
locum  editores  obtinere  voluerunt.  Qui  cum  multis  locis  illa 
elegantia,  qua  plurimae  Tibulli  elegiae  praestant,  careat,  ab 
illis,  qui  nihil  nisi  praeclarissima  a  poeta  proferri  potuisse 
putant,  ei  est  ademptus.  Alii  enim  Hoc  Carmen  posterioris 
aetatis  esse  dixerunt,  alii  ab  ignoto  quodam  adulescentulo, 
qui  Messallae  aequalis  fuerit,  scriptum  esse   suspicati  sunt. 

Atque  haec  res  tantum  abest  ut  ad  liquidum  perducta  esse 
videatur,  ut,  si  in  ea  quaestione  explananda  operaia  collo- 
careni,  operae  pretium  facturus  esse  niihi  visus  sim,  eo  con- 
iìsus,  quod  fere  omues,  qui  in  hoc  inciderunt,  breviter  reni 
perstrinxerunt;  neruo,  ne  Bachius1)  quidein,  eum  is  uberius 
in  hac  quaestione  versaretur7  singula  accuratius  persecutus  sit. 
Atque  equideni  quamquam  non  sum  nescius,  quantae 
diffìcultatis  sit  monumentum  aliquod  litterarum  una  cum  aperte 
insiti  vis  nobis  traditum  idemque  multis  locis  a  genuinorum 
elegantia  et  rebus  et  verbis  discrepans  a  doctorum  virorum 
suspitione  defendere  ac  liberare,  ninilo  minus  Tibulli  esse  illud 
carmen;  quod  inscribitur  Messallae,  demonstrare  mihi  proposui. 
Quam  sententiam  meam  ita  defendain,  ut  primum  eorum 
opiniones  infringam,  qui  Carmen  a  posterioris  aetatis  homine 
ingenii  exercendi  causa  conscriptum  esse  putant,  deinde  eorum 
argumenta  impugnerà,  qui  Carmen  propter  ipsius  condicionem 
a  Tibullo  abiudicant,  tum  nonnulla  afferam,  quibus  com- 
motus  ipse  Tibullo  poema  tribuain,  postremo  eos  refellere 
studeain,  qui  propter  tèmporum  rationes  Panegyricum  Tibulli 
esse  negant. 

Sed  prius  quam  ad  rem  ipsam  aggrediar,  paucis  mihi 
adumbrandum  est,  quod  sit  totius  carminis  argumentum  quid- 
que  poeta  sibi  proposuerit.  De  quo  quidem  sic  Heynius: 
cLaudes2)  Messallae  canere  aggressus  poeta,  primum  ex- 
cusat  tenuitatem  ingenii  sui  (v.  1 — 27),  inde  lauderà  ordi- 
tur  a  virtutum  praedicatione,  quod  eae  prosapiae  vetustate 
illustriores  sint;  inde  (v.  39)  laudem  dispescit  in  castren- 
sem  et  forensem;  quod  ad  hanc  attinet,  comparat  Mes- 
sallam  cum  Ulysse;  cuius  mentione  facta,  in  errores  eius 
evagatur  (usque  ad  versum  105).  Inde  res  Messallae  bello 
gestae  (117  sqq.)  et  maiorum  rerum  omnia  ex  auspiciis 
consulatus  Kal.  Ian.  U.  C.  723  suscepti  (119—124).  Com- 
memoratis  terris  ac  populis,  ex  quibus  triumphos  habiturus 
esset  Messalla,  incidit  poeta  in  descriptionem  orbis  terra- 


*)  Bachius  in  Epistola   critica  in  Tibullmn,    Pseudo-Tibnllnm   et 
Propertium,  ed.  Gothae  a.  1812. 

2)  Albii  Tibulli  carmina,  Lijisiae  ed.  a.  1817,  p.  223. 

rum,  diversarumque  eius  plagarum  sub  diversis  caeli  par- 
tibus  (151  — 176).  Inde  ifceruin  excusat  virium  tenuitatem, 
etiam  ex  languore  animi  adversis  casibus  fracti  (177  — 189). 
Addictuni  tamen  se  Messallae  profitetur  in  perpetuuni  (190 
ad  finem).' 

Vides  adulescentuluni  quendaru,  qui  iam  annis  u.  e.  712 
vel  713,  curii  triumviri  rerum  erant  potiti,  naufragium  totius 
paene  rei  familiaris  fecerat,  veritum  ne  iterum  in  simile 
rerum  discrimen  vocaretur  quocl  anno  723  imminebat1), 
Messallae  eius  anni  consuli  facto  se  commendare  studere,  ut 
id,  quod  ex  pristina  calamitate  servaverat,  potentissimi  con- 
sulis  auxilio  retineat.  Nec  plura  sunt,  quae  ex  ipso  Carmine 
de  poetae  persona  colligi  possint. 

Veruni  Hejmius,  qui  nonnulla  Panegyrico  praefatus  est2), 
etiam  liaec  pauca  vera  esse  negat  totamque  rem  a  rhetore 
quodam  posterioris  aetatis  exercitationis  causa  fictam  et  ipsuni 
Carmen  a  librario,  ut  paginas  aliquot  vacuas  compier  et,  inter 
Tibulli  scripta  receptum  esse  suspicatur.  Queni  secutus  est 
Weichertus3),  qui  maxime  a  Valgi4),  ut  epici  poetae,  coni- 
memoratione  sententiae  suae  adminiculum  deprompsit.  Au- 
divisse  enim  illuni  versificatorem,  Tibulli  atque  Messallae 
memoria  fuisse  quendam  poetam  Valgium,  neque  aliam  fuisse 
causarli  cur  in  Panegyrico  Valgi  mentio  fieret.  Credere 
autem  se  ipsum  non  posse,  Tibullum  adeo  desipuisse  ut, 
quem  nullis  inter  aequales  epicis  carminibus  inclaruisse  con- 
staret,  eum  tam  magnifica  atque  fere  insulsa  laude  mactaret, 
ut  Homero  proximum  diceret.  Colorem  vero  illuni  aurei 
saeculi,  quem  Bacbius5)  in  Carmine  inesse  praedicet,  semet 
ipsum  indagare  non  posse.  Qua  in  re  niiror  quantopere 
utriusque  viri  sententiae  inter  se  discrepent;  sed  cum  neuter 
verba  argumentis  confirmaverit,  liane  contentionem  hoc  loco 
ut  inanem  omnino  mitto. 

Nec  magis  illud,   quod  de  Valgio  Weichertus  protulit, 

1)  Cassius  Dio  L,  10.  16  et  20.  LI,  3.  LUI,  2. 

2)  Observat.  et  iiidic.  in  Tibull.  p.  318  sqq. 

3)  Poetarum  latinorum  reliqu.  p.  214. 

4)  Paneg.  v.  180. 

6)  Epist.  crit.  p.  04. 

inibi  probatur.    Nibil  eniin  veri  dissimilius  esse  videtur,  quarti, 
queinquam,   qui  non  modo  primoribus   labris   doctrinaru  bu- 
manitatemque    attigisset?    sed    etiam    in    obscuritate    mytbo- 
logiae,    geograpbiae,    aliarum    disciplinaruni  .fere    babitaret, 
non   babuisse    cognituru,    sub    ipsum    illud    tenipus,    in    quo 
Carmen  suum  versaretur,  in  rebus  epicis  elaborasse  non  Yal- 
gium,  sed  Vergiliuin,  eunique,  etiamsi  Aeneis  nondum  fuerit 
perfecta  absolutaque,  tamei>  sununuin  epici  generis  magistrata 
evasurum    esse    neminem    non    iudicasse.      Atque    ipse    sat 
persuasum    babeo,    si    indoctus    aliquis    posterioris    temporis 
iuvenis  Panegyricuru   eoruposuisset,    eum  non  Valgium,   sed 
Yergilium  ut  epicum  Augusteae  aetatis  poetam  fuisse  nomi- 
naturum.     Quare   mibi  baec,   quae   de   Valgio   dieta  sunt  in 
Panegyrico,  non  indocti  boininis  fuisse  videntur,  sed  eius,  cui 
clariores  epicorum  carminum  scriptores  non  tuerint  in  proruptu, 
Vergilius  autem  ignotus  fuerit.    Quod  auteru  et  Ovidius1)  et 
Panegirici  scriptor  Homeri  nomen  eodem  adiectivo  caeternus' 
exornant7  inde  non  efficitur  ut,  qui  Panegvricum  condidit,  Ovi- 
diuru  imitatus  esse  videatur;  immo  eodem  atque  etiam  maiore 
iure   Ovidium   contendas,   qui   plurima  e   Tibulli  elegiis   nec 
nibil  e  Panegyrico   repetiit,   in  ilio   adiectivo  eligendo  secu- 
tum  esse  scriptorem  Panegirici.    Quamquam  baec  similitudo 
fortasse    etiam    casui    debetur.      Sed    maxime    illud    torquet 
Weicbertuiu,  quod  in  ilio  Carmine  Yalgius   epicorum  poeta- 
rum  in  numero  sit  relatus,  cum  ea  de  re  nibil  memoriae  sit 
mandatimi.    At  in  boc  poesis  genere  ne  necesse  est   quidem 
Valgium  elaborasse.     Legimus  enim  Pan.  v.  179  et  180: 
Est  tibi,  qui  possit  magnis  se  accingere  rebus, 
Yalgius,  aeterno  propior  non  alter  Homero: 
quibus  versibus  nibil  indicatur,    nisi   qualem   aequales   ruaxi- 
meque  sodales  Valgiuni  evasurum  quantaque  prolaturum  eum 
esse   putaverint.     Eodem    modo  M.   Yipsanius   Agrìppa  spe- 
rasse videtur  fore   ut,   quae    ipse   terra   marique   magua  edi- 
disset,  ab  Horatio  laudibus  ac  Carmine  epico  celebrarentur 
Atque  ipse  Horatius  alio  loco3)  dicit  Carmen  epicum  se  for- 

*)  Epist.  ex  Ponto  II,  10,  13. 

-)  Carni.  I,  6. 

3)  Sat.  II,  1,  17  sq.     Similiter  Carni.  II,  9,  1S. 

tasse  condituruni  esse.  Attamen  hanc  ob  rem  ne  a  Weicherto 
quidem  Horatius  in  epicorum  numeruni  refertur.  Quare  nihil 
causae  esse  videtur,  cur  in  Valgi  commenioratione  hae- 
reamus. 

Sed  iani  videanius,  quid  Heynius  suam  ad  sententiam 
comprobandam  congesserit. 

Atque  in  vulgus  notum  est  adulescentulos  in  rlietoruni 
scholis  praeclara  nomina  aut  faeta  inprimisque  ea,  quae  essent 
aut  ab  ipso  Augusto  aut  ab  amicis  eius  gesta,  proponere  sibi 
solitos  esse  quae  versibus  et  laudatione  persequerentur.  Eo 
autem  rhetoruni  more  Heynius  dicit  factum  esse,  ut  pane- 
gyricus  in  Messallam  componeretur.  Qua  in  re  priinuni 
quaeritur,  utrum  versificator  ille  id  spectaverit,  ut  clarissimo 
Tibulli  nomini  suum  Carmen  subiceret,  an  Tibulli  rationem 
onorino  non  habens  nullum  aliud  consilium  sit  secutus,  nisi 
ut  scriptitando  et  versibus  faciendis  bene  dicendi  facultatem 
sibi  pararet:  quorum  utrumque  a  multis  saepe  factum  esse  con- 
stat.  Nec  difficilis  haec  quaestio  ad  solvendum  inihi  videtur 
esse.  Nam  Panegyrici  scriptorera,  si  Tibullum  imitari  vellet, 
non  heroico  metro,  quo  ille,  si  non  est  ab  eo  Panegyricus 
compositus,  nusquam  usus  est,  sed  elegiaco  Carmen  condere 
debuisse  apparet.  Neque  in  primis  operam  posuisset  in  ad- 
sciscendis  fabulis,  quas  in  elegiis  Tibullus  contra  eius  aetatis 
consuetudinem,  quo  maiores  in  arte  progressus  faciebat,  eo 
magis  sprevit.  Ad  extremum  ipsa  orationis  conformatio 
ususque  verborum  adeo  non  Tibulli  in  elegiis  dicendi  ratio- 
nem refert,  ut  hanc  ipsam  ob  causam  viri  docti  Carmen  Ti- 
bulli esse  negaverint.  Nihil  nisi  versuum  pangendorum  ra- 
tionem cum  Tibulliana  conferre  licet,  quae  ita  similis,  immo 
prorsus  eadem  est  atque  Tibulli,  ut  Lucianus  Muellerus1) 
eum  ducem  panegyristae  ac  magis trum  fuisse  contendati  Sed 
huius  cognationis  alia  mihi  causa  esse  videtur,  quam  paullo 
infra  explicabo.  Nunc  hoc  dico:  mirum  esse  quod  quispiam, 
elegiarum  scriptore  ad  imitandum  proposito,  nihil  nisi  hexa- 
metri  faciendi  subtilissimas  leges  sit  secutus. 

Haec  autem  omnia  cum  animo   complector,  recte  radi- 


*)  in  edit.  Tib.  praef.  p.  XXVIII. 


8  F.  Hankel:  de  panegyrico 

care  mihi  videor,  cuin  euni,  qui  Panegyricuni  coraposuit,  con- 
sulto ac  studiose  Tibullum  imitatum  esse  nego. 

Alteram  igitur  rationem  et  condicioneni,  qua  ex  Heynii 
sententia  Carmen  scriptum  esse  poterat,  refellimus:  restat,  si 
in  Heynii  opinione  perstemus,  ut  scriptorem  aut  nullo  alio 
Consilio  adductum  nisi  ut  vires  exerceret,  aut  reputantem 
animo 7  quibus  in  angustiis  anno  723  adolescentulus  quidam 
versatus  esset,  et  assimulantem  se  eum  esse  qui  in  illud 
omnium  rerum  discrimen  vocaretur,  Carmen  contexuisse  po- 
namus. 

Ac  si  priorem  illam  sententiam  persequiniur,  primum 
illud  in  mentem  revocandum  est,  argumentum  sibi  elegisse 
scriptorem  ab  iuventutis  more  ac  ratione  alienissimum.  Nani 
cum  niliil  maiore  cum  ardore  et  studio  adolescentuli  ain- 
plectantur,  sicut  omnes  experti  sumus,  quam  ut  summorum 
virorum  praeclarissima  facinora  domi  militiaeque  gesta  luxuria 
quadam  orationis  omnibusque  laudibus  in  caelum  tollant, 
hic  poeta  in  laude  versatus  Messallae,  qui  Roniae  aliquot 
causas  dixit  quique  quibusdam  levibus  proeliis  interfuit  et 
aciem  instruere  militesque  armis  erudire  didicit,  exilem  et 
prorsus  inanem  materiem  sibi  proposuit.  Sed  summi  in  hac 
re  diiudicanda  momenti  esse  videtur,  quod  omnium  illarum 
rerum ;  quas  post  annum  723  Messalla  gessit,  quaeque  revera 
dignae  erant  quae  laudarentur;  poeta  mentionem  non  facit. 
Et  omisit  quidem  Messallam  in  pugna  ad  Actium  commissa 
j^arti  classis  praefuisse  et  in  Asia  magnam  servorum  manum 
delevisse1);  silentio  praeteriit  eundem  cum  Aquitanis  de- 
bellasse ac  triumplium  egisse2).  Quam  vero  postea  Messalla 
animi  magnitudine  ac  libertate  gloriam  est  consecutus3) 
quamque  doctrinae  litterarumque  studiis  laudem  sibi  pe- 
perit4)?  ne  verbo  quidem  poeta  in  Panegyrico  attigit;  quam- 
quam liaec  omnia  talia  erant,  quae  sunimo  iure  laudibus 
efferrentur.  Quare,  quae  post  amium  723  Messalla  gessit, 
poeta  non  neglexisse  vel  praeteriisse,  veruni  nesciisse  videtur, 

2)  Cassius  Dio  LI,  7. 

2)  Appian.  b.  e.  IV,  38. 

3)  Tao.  Ann.  VI,  11. 

4)  Qnintil.  X,  5,  2.   I,  7,  13  et  34. 

Iain  vero,  si  nitrii  nisi  lauclationeni  conscribere  rhetor 
ille  voluit,  qui  factum  est  ut  precibus  Messallam  adiret? 
quae,  si  sine  certo  Consilio  sunt  adiectae,  prorsus  ineptae 
sunt. 

Quaniobrem,  si  vel  sic  cum  Heynio  faciamus,  unum  illud 
relinquitur,  ut  adulescentulum  iniqua  fortunae  condicione  aimo 
723  usum  ante  oculos  poetam  Imbuisse  atque  quasi  eius  par- 
tes  egisse  iudicemus. 

At  cur  Messallam  potissimum  poeta  sibi  elegit,  quem 
imploraret?  Cur  non  Octavianum  appellavit,  qui;  tum  rerum 
potiturus;  rem  publicam  fere  totam  ad  suam  voluntatem  ge- 
rebat,  cum  Messalla,  quamquam  consulatum  adininistrabat, 
nulla  prae  Octaviano  auctoritate  in  civitate  uteretur?  Nam 
si  libera  rerum  eligendarum  poetae  potestas  fuisset,  in  Octa- 
viano laudando  multo  maiora  in  promptu  erant,  quibus  de- 
scribendis  ingenium  virtutemque  ostenderet.  Sed  etiam  plura 
sunt,  cur  veram  esse  sententiam  quam  nunc  persequimur  cre- 
dere nequeam.  Etenim  scriptorem  Panegirici,  si  non  ipse 
ad  incitas  redactus  revera  de  re  familiari  tiniuisset,  non  puto 
tanta  modestia  usurum  fuisse,  quantam  in  versibus  181  — 
191  panegyrista  prae  se  fert;  immo  existimo  eum,  quoniam  ne 
repulsus  abiret  ei  non  erat  metuendum,  magna  potius  voce 
pristinae  fortunae  interitum  deploraturum  et  cum  quadam 
confidentia  et  importunitate  salutem  a  Messalla  fuisse  postu- 
laturam,  quorum  utrumque  factum  non  est.  Sed  post  annum 
723  Panegyricuin  scriptum  esse  non  posse  inde  maxime 
perspicitur,  quod  is  qui  Carmen  condidit  nonnulla  de  Messalla 
praenuntiat,  quae  postea  non  sunt  facta.  Dicit  enim  Mes- 
sallam non  solum  cum  Gallia,  Hispania,  Aegypto  debella- 
turum,  sed  etiam  Persas,  Parthos,  Britannos  in  Romanorum 
potestatem  esse  redacturum:  quorum  niliil  Messallae  contigit. 
Eum  autem,  qui  totam  Messallae  vitam  cognitam  habuisset, 
tales  errores  vix  admissurum  fuisse  arbitror.  Neque  apud 
alios  poetas,  ut  apud  Yergilium1),  Ovidium2)  ipsumve  Ti- 
bullum3)  quicquam  simile  reperitur,  quando  non  res  gerendas 

a)  Verg.  Aeri.  VI,  760  sqq. 

2)  Ovid.  Metani.  XV,  815  sqq. 

3)  Tib.  II,  5,  39  sqq. 

praenuntiare,  sed  res  gestas  ut  futuras  vaticinari  solent 
Quare  Panegyrici  scriptoreru  totani  Messallae  vitain  ante 
oculos  habuisse  non  est  consentaneuni. 

Huc  accedit,  quod  ipsa  oratio  totiusque  carniinis  color 
omnibus  fere  partibus  declarat  Panegyricum  post  Vergili, 
Horati,  Ovidi  aetateru  scriptum  esse  non  posse.  Nani  etsi 
poeta  firmissimas  versuum  pangendorum  maximeaue  incisio- 
nuni  constituendarum  leges  sibi  praescripsit,  tamen  elegan- 
tiam  illam  venustatemque  dicendi  et  versuum  componendorum 
facilitatela  splendorenique,  quibus  virtutibus  Àugusteae  aetatis 
poetae  fere  omnes  excellunt,  in  Panegyrico  frustra  quaeres, 
ut  nec  Horati  nec  Vergili  nec  Ovidi  libros  in  manibus  habuisse 
Panegyrici  scriptorern  satis  appareat. 

Verba  autem  ipsa,  quibus  panegyrista  utitur,  non  ab 
illis  poetis  repetiit,  sed  Enniuni,  Lucretium  aliosque  nescio 
quos  superiorum  temporum  scriptores  imitatus  esse  videtur. 
Sic  quae  legimus  in  Panegyrico  vv.  123  — 129: 

Splendidior  liqnidis  cum  Sol  caput  extulit  undis 
Et  fera  discordes  tenuerunt  fiamma  venti, 
Curva  nec  adsuetos  egerunt  flumina  cursus, 
Quin  rabidum  placidis  etiam  mare  constitit  undis, 
Nulla  nec  aerias  volucris  perlabitur  auras 
Nec  quadrupes  densas  depascitur  aspera  silvas, 
Quin  largita  tuis  sint  muta  silentia  votis  — 
simillima  sunt  eorum  quae  exstant  apud  Ennium *)  Sat.  reliq. 
Scip.  IV,  10  sqq.: 

mundus  caeli  vastus  constitit  silentio 
Et  Neptunus  saevus  undis  asperis  pausam  dedit; 
Sol  equis  iter  repressit  ungulis  volantibus, 
Constitere  amnes  perennes,  arbores  vento  vacant. 
Itemque  Pan.  v.  103: 

Seu  libeat  duplicem  seiunctim  cernere  Martem 
ad  Ennium  referendus  esse  videtur,  cuius  liaec  sunt  in  Trag. 
rei.  297: 


J)    Elitionis   Valilenianae,   quam  in  versibus  enumerandis   sequor, 
p.  156. 

nani  ter  sub  arniis  malim  vitaui  cernere 

Quam  semel  modo  parere. 
Et  in  Ann.  202: 

Ferro,  non  auro  vitam  cernamus  utrique. 
Cernendi  enim  verbum  cum  accusativo  coniunctum  ita,  ut 
vim  habeat  verbi  decernendi  de  aliqua  re,  apud  Ennium 
Plautum  Varronem  reperitur,  a  posterioris  aetatis  scripto- 
ribus  alienum  est,  ita  ut  liane  vocerà,  si  non  ab  Ennio, 
at  certe  a  superioris  aetatis  quodam  poeta  Panegyrici  scri- 
ptorem  repetiisse  veri  simillimum  sit. 

Plurima  vero  ille  hausisse  videtur  e  libris  Lucreti,  quae 
exempla  cum  sat  multa  afferre  possini,  tamen  in  bis  paucis, 
quae  satis  rem  declarant,  acquiescam.  Iam  versus  18  —  23 
Lucretium  redolent,  imprimis  libri  V  versus  449  sqq.  Ad 
verbum  autem  fere  illuni  imitatus  est  poeta  versu  211: 

Inceptis  de  te  subtexam  carmina  chartis 
coni.  Lucr.  VI,  42  :  Quo  magis  inceptum  pergam  pertexere  dictis  : 
atque  1,419:        Sed  nunc  ut  repetam  coeptum  pertexere  dictis. 
Item  versu  22  panegyrista  scripsit: 

Huic  et  contextus  passim  fluat  igneus  aether, 
Lucretius  habet  V,  500  et  501: 

liquidissimus  aether 

Atque  levissimus  aerias  super  influit  auras. 
Pan.  127:  Nulla  nec  aerias  volucris  perlabitur  auras, 

Lucr.  II,  145:  Et  variae  volucres  nemora  avia  pervolitantes 

Aera  per  tenerum  e.  q.  s. 
Multa  praeterea  sunt  de  genere  eodem,  quae  iam  mitto. 
Illud  vides:  eum,  qui  Panegyricum  composuit,  Ennium  et 
Lucretium  secutum  esse,  id  quod  adulescentulum  ad  rem 
poeticam  primum  tendentem,  si  in  manibus  ei  fuissent  Ver- 
gilius  et  Ovidius,  facturum  fuisse  vix  putaverim. 

At  dicat  quispiam  tres  esse  versus  in  Panegyrico,  qui 
ex  Ovidio  bausti  esse  satisque  declarare  videantur  Panegyri- 
cum post  Ovidi  aetatem  esse  compositum.  Versus  autem 
hi  sunt: 

Pan.  161:                  Non  igitur  presso  tellus  exurgit  aratro; 
Ovid.  Met.  Ili,  104:  Paret,  et  ut  presso  sulcum  patefecit  aratro 
Spargit  liumi'iussos dentes, 

Pan.  125:  Curva  nec  adsuetos  egerunt  flumiiia  cursus; 

Ovid.  Ani.  Ili,  6,  95:  Aut  lutulentus  agis   brumali  tempore 

cursus. 
Pan.  203:  —  seu  tardi  pecoris  sim  gloria  taurus; 

Ovid.  A.  a.  I,  290:  Candidus  armenti  gloria  taurus  erat. 

At  non  est  haec  ea  siuiilitudo,  ut  imitationem  factam  esse  prò 
certo  statuamus.  Sin  autem  revera  Panegirici  scriptor  his 
locis  Ovidium  esset  secutus,  mirum  profecto  esset,  quod  non 
plures  carminis  versus  ex  Ovidi  libris  sumpti  essent.  Cura 
vero  constet1)  Ovidium  ex  plurimis  aetatis  suae  poetis  hau- 
sisse,  veri  non  est  dissimile,  si  imitatio  facta  est,  eundem 
Panegyricum,  non  post  armimi  723  ut  vidiruus  conf ectimi, 
legisse  nonnullaque,  quae  ei  in  memoriam  forte  venerint,  inde 
in  sua  scripta  transtulisse,  ut  illa  ipsa  imitatio  meae  senten- 
tiae  fortasse  adiumento  esse  possit. 

Sed  Heynius  Panegyricum  non  modo  in  posterius  tempus 
rettulit,  sed  etiam  ei  attribuit  scriptori,  qui  panegyricum  in 
Pisonem  confecit:  qua  in  re  unus  Wiesius2)  ab  Heynii 
partibus  stetisse  videtur.  Atqui  incertum  est,  quis  Carmen 
illud  composuerit;  de  ipso  tempore,  quo  in  lucerà  sit  pro- 
latum,  magna  virorum  doctorum  fuit  controversia.  Alii  enìm 
ruedii  aevi  temporibus,  alii  a  Lucano,  alii  ab  aliis  alia  aetate 
illud  scriptum  esse  contenderunt.  Sed  nostra  memoria  co- 
dice quo  Carmen  continetur  invento,  qui  virorum  doctorum 
consensi!  primis  annis  saeculi  tertii  decimi  scriptus  est,  eorum 
maxime  invaluit  sententia,  qui  Carmen  conditimi  esse  cen- 
sent  Nerone  imperatore  missumque  C.  Calpurnio  Pisoni,  qui 
ilio  tempore  fuit3).  Quare,  si  Heynii  sententia  vera  sit. 
etiam  laudationem  Messallae  Neronis  aetate  scriptam  i 
iudicandum  sit. 

Sed  ut  omittam  eum,  qui  res  a  Messalla  gestas  versibus 
persequi  sibi  proposuisset,  in  ea  parte  vitae  describenda,  cum 
aliquid   praeclari   Messalla    nondum    perfecerat,    non    ferissi 


1)  Cf.  Zingerlii  de  rationibus,   quae  iiiter  Ovidium  et  veteres  Au- 
gusteaeque  aetatis  poetas  intercedaut,  comnientatio  ed.  Oeniponti  1869. 

2)  Wiesius  de  M.  Valerii  Corvini  vita  et  studiis  doctrinae  (ed.  a. 
1828)  p.  71. 

3)  Vide  Maehlyum  in  Fleckeiseni  Annal.  voi.  85  p,  286. 

acquieturum,  si  revera  totani  eius  vitani  cognitaui  habuisset: 
ut  praeteream  eum,  qui  exercitationis  causa  laudationem  seri- 
bere  voluisset,  aliud  sibi  argunientuni  fuisse  sumpturura  neque 
ad  Messallae,  sed  ad  Augusti,  Agrippae,  Maecenatis,  aliorum 
laudem  fuisse  aceessuruui;  ut  mittam  quam  dissimile  veri  sit 
quemquam  posterioris  aetatis  hominem  in  scribendo  tani- 
qnam  partes  acturum  fuisse  adulescentuli  anno  723  Messallae 
auxilium  iinplorantis,  id  quod  factum  esse  debet,  nisi  preces 
illas  (v.  181  — 189)  prorsus  ineptas  esse  dixeris:  hoc  dico, 
propter  imam  versuum  faciendorum  rationem  utrumque  pane- 
gyricuni  ab  eodem  poeta  scriptum  esse  non  posse.  Namque 
in  261  versibus  panegyrici  in  Pisonem  quattuor  lenissimae 
inveniuntur  vocalium  litterarum  elisiones,  v.  14  ?necesse 
est',  v.  24  catque  illos',  v.  81  'quare  ego',  v.  168  f credibile 
est'  (secutus  sum  ordinem  versuum  Weberi1);  in  211  ver- 
sibus alterius  carminis  viginti  sex:  v.  12.  17.  28.  29.  43. 
67.  70.  75.  77.  91.  101.  119.  133.  148.  152.  155.  156.  165. 
166.  176.  179.  182  (duae).  196.  197.  210.  Praeterea  in  Mes- 
sallae laudatione  cet'  particula,  qua  de  re  panilo  inferius  plu- 
ribus  disseram,  saepius  post  primum  enuntiati  verbum  collo- 
cata est,  in  panegyrico  in  Pisonem  nusquam. 

Huc  accedit,  quod  carminis  in  Pisonem  scriptori  Ver- 
gilius,  Horatius,  alii  Augusteae  poetae  noti  sunt,  quorum 
libri  ei,  qui  alterimi  Carmen  composuit,  in  manibus  non 
fuerunt.  Ea  autem  similitudo,  quae  inter  nonnullos  utrius- 
que  panegyrici  versus  intercedit,  mihi  quidem,  illa  quae 
antea  dixi  animo  repetenti,  non  inde  nata  esse  videtur,  quod 
utrumque  Carmen  ab  uno  poeta  compositum  sit,  sed  quod 
panegyrici  in  Pisonem  scriptor  altero  Carmine  usus  idque 
imitatus  est. 

Haec  fere  habui ,  quae  dicerem  contra  Heynii  eorumque 
opinionem,  qui  panegyricum  in  Messallam  post  annum  723 
a  quopiam  inferioris  aetatis  poeta  scriptum  esse  censent. 

Hoc  autem  cum  assecutus  mihi  esse  videar  cumque  Pane- 
gyricum  ad   annum   723    referendum    esse    demonstraverim, 


x)  Incerti  auctoris  carmen  panegyricum  in  Calpurnium  Pisonem  cum 
prol.  ed.  a  C.  F.  Webero  Marburgi  a.  1859. 

relinquitur,  ut  Carmen  anno  723  aut  ab  ignoto  quodani  poeta 
aut  ab  ipso  Tibullo  conipositum  esse  arbitreniur.  Priorem 
rationem  illam  plurimi  viri  docti  aniplexi  sunt,  alteram 
paucis  probatam  ipsi  prò  viribus  defendendam  et  confirinan- 
dani  suscepinius. 

Ac  prinium  de  eis,  quae  Bacbius  in  epistula  critica  supra 
comnieniorata  proposuit,  paucis  dicere  mihi  liceat.  Qui  qui- 
dem  pag.  66  panegyricum  quem  nunc  habemus  ex  simili 
aliquo  Tibulli  Carmine,  quod  ad  hanc  aetatem  non  perve- 
nerit,  a  tirone  quodam  ductum  esse  suspicatur.  Verum  hoc 
refutare  longum  est,  praesertim  cum  ipse  auctor  buius  sen- 
tentiae  certi  nihil  statuat.  Neque  enim  necesse  esse  ait 
Carmen  illud  prius  anno  723  ab  ipso  Tibullo  confectum  ac 
Messallae  missum  esse.  Sed  cum  ex  ipsis  Bachii  verbis  in- 
tellegi  non  possit,  utrum  Panegyricus,  qualis  nunc  est,  e 
Bachii  sententia  ab  ignoto  ilio  poeta  anno  723  scriptus  sit, 
an  ab  ilio  tirone  postea  sit  retractatus,  haec  omnia  ut  super- 
vacanea  et  otiosa  iam  mitto. 

At  enim  Panegyricum  ipsum  nimis  tenue  esse  diciuit 
Carmen  et  ieiununi,  sterile  et  parum  ingeniosum,  magis  rhe- 
toricum  quam  poeticura,  saepe  puerile  durisque  et  asperis 
versibus  intertextum,  et  si  quae  sunt  similia.  Paldamus1) 
vero  euni,  qui  Panegyrici  versus  25  —  27.  85  —  90.  201 
usque  ad  finem  a  Tibullo  scriptos  esse  vel  suspicari  pos- 
sit, omnino  ad  Tibullum  accedere  vetat.  Quodsi  nihilo 
setius  a  proposito  non  deterreor  et  eas  partes  sequor,  quas 
Ioa.  Henr.  Vossius,  Gruppius,  Teuffelius  suscipere  conati 
sunt,  Paldami  manes  iuvenili  audaciae  ingenioque  matura 
iudicii  subtilitate  nondum  satis  instructo  veniam  spero  esse 
daturos.  Neque  id  ego  contendo,  Panegyricum  esse  omnibus 
numeris  absolutum;  eorum  sententiam  maxime  impugnare 
mihi  proposui,  qui  conlatione  optimarum  elegiarum  perducti 
Tibulli  adulescentuli  eimdem  atque  maturitatem  quandam 
adepti  perfectionis  graduai  fuisse  velini  Ea  enim  est  ge- 
neris humani  condicio,  ut  etiam  ei,  qui  eximiis  ingenii  viribus 
instructi  ad  scribendum  se   conferant,   tamen   iuvenili   aetate 


J)  Paldamus  in  Eroticis  Romanis  a.  1833  ed.  p.  51  et  52. 

imperfecta  quaedam  proferant  et  aetate  clemum  provectiores 
labore  et  studio  acerrimo  verain  gloriam  consequantur:  quae 
res  et  Vergili  et  Horati  et  nostratis  Schilleri  alioruruque 
exeruplis  ita  demonstratur,  ut  ne  minima  quidem  dubitatio 
relinquatur. 

Sed  iam  consideremus,  quibus  maxime  causis  factum 
sit;  ut  Carmen  de  quo  agitur  in  virorum  doctorum  suspitionem 
incideret.  Atque  ut  omnia  illa7  quae  eius  scriptori  Bachius, 
Dissenus,  Hertzbergius,  alii  obiciunt,  paucis  coinplectar,  quin- 
que  maxime  mihi  esse  res  videntur,  quae  viris  doctis  dis- 
plicuerint:  primum  nimia  et  paene  servilis  modestia;  deinde 
nimia  adulatio  et  inepta  laudis  exaggeratio;  tum  malus  usus 
doctrinae;  post  prava  rerum  dispositio  et  distributio;  ad  ex- 
tremum  mala  indoles  orationis. 

Ac  primum  quidem  disserendum  est  de  nimia  illa  mo- 
destia, quam  in  versibus  1-17.  24—27.  177—178.  197—203 
inesse  dicunt.  Quos  versus  si  perlustraveris,  illud  primo  aspectu 
aliquid  offensionis  habet,  quod  poeta  viribus  fìdens  ac  diffìdens 
modo  ingenii  exiguitatem  excusat,  modo  elato  et  bonae  spei 
pieno  animo  se  esse  declarat:  quae  causa  fuit,  cur  Bachius1) 
et  Dissenus2)  Panegyrici  scriptorem  reprehendendo  perseque- 
rentur.  Ac  poetam  non  satis  sibi  constare  concedo.  Sed 
haec  ipsa  inconstantia  in  discriinen,  in  quo  ille  versatur, 
optime  mihi  videtur  convenire.  Namque  non  nescius,  quan- 
tum in  eo  positum  esset,  utrum  Carmen  Messallae  necne  pia- 
cerete inter  spem  metumque  suspensus  versus  suos  panegi- 
rista composuit.  Quo  factum  est,  ut  modo  in  eam  spem 
efferretur  fore,  ut  versibus  Messallae  gratiam  sibi  eonciliaret, 
sed  adulescentulum  se  esse  rerum  imperitum  non  ignorans 
atque  ad  versus  pangendos  tum  fortasse  primum  aecedens, 
modo  dubitet,  num  vires  ad  opus  perficiendum  sufficiant. 
Quare,  quamquam  haec  inconstantia  vitiosa  est,  tamen  ita 
huc  accommodata  est;  ut  eam  reprehendere  liceat,  monstruo- 
sam  dicere  non  liceat.  Iam  quae  initio  carminis  de  ingenio 
suo  disserit  his  versibus: 


*)  Epist.  crit.  52  sqq. 

2)  Comment.  in  Tib.  el.  p.  385. 

Te,  Messalla,  canam;  quamquam  me  cognita  virtus 
Terret,  ut  infirmae  valeant  subsistere  vires, 
Incipiam  tamen.     a  ineritis,  si  carmina  laudes, 
Deficiant:  humilis  tantis  sim  conditor  actis, 
Nec  tua  praeter  te  chartis  intexere  quisquam 
Facta  queat,  dictis  ut  non  maiora  supersint. 
Est  nobis  voluisse  satis;  nec  numera  parva 
Respueris  — 
etiam  Dissenus  ferri  posse  concedit.     Proximis   auteni  versi- 
bus  audaciam  poeta   exemplis   e   mythologia  petitis  excusat: 
quam  comparationem  Bacbius   et  Dissenus  vehementer  vitu- 
perarunt.  Equidem  tamen  non  video,  quid  ineptiarum  eis  verbis 
insit.   Namque  cimi  poeta  Messallam  cum  Apolline,  Baccho, 
Hercule,   semet  ipsum  cum   hominibus  illis  conferat  quorum 
dona  illi   di   animo   propitio   acceperint,   nihil   significat  nisi 
inter  semet  ipsum  adulescentulum  ignotissimum  et  Messallam 
consulem  nobilissimum  summam  intercedere  distantiam. 

Multo  maiore  iure  hoc  illi  iinprobaverunt,  quod  in  ver- 
sibus  177  et  178  est: 

Non  ego  sum  satis  ad  tantae  praeconia  laudis, 
Ipse  inihi  non  si  praescribat  carmina  Phoebus: 
quae  modum  excedunt  humilitatis.     Contra   iniuria  Dissenus 
mihi  invectus  esse  videtur  in  versus  197  —  200: 

Sum  quodcumque,  tuumst.     nostri  si  parvola  cura 
Sit  tibi,  quanta  libet,  si  sit  modo,  non  mihi  regna 
Lydia,  non  magni  potior  sit  fama  Gylippi, 
Posse  Meleteas  nec  mallem  vincere  chartas: 
quae  verba  homine  liberaliter  educato  digna  esse  negat.    At 
poeta,   sive   vera  Messallae   admiratione   commotus,  id   quod 
veri  simile  est,  sive  calamita tis  metu  adductus,  ipsum  totum 
se  illi  dediturum  esse  praedicat.    Idemque  sibi  volunt  versus 
193—196: 

Pro  te  vel  rabidas  ausim  maris  ire  per  undas, 
Adversis  hiberna  licet  tumeant  freta  ventis, 
Pro  te  vel  densis  solus  subsistere  turmis 
Vel  pronum  Aetnaeae  corpus  committere  flammae. 
Nihil  hoc  aliud  est,  quam  cum  et  illis  et  his  temporibus  amici 
amicorum,    pueri   puellarum    arbitrio    toto   pectore    et    cum 

quadara  orationis  luxuria  se  permittunt.  Ipsa  autem  haec 
promissorum  exaggeratio  iuvenilis  animi  propria  est.  Quis 
enim  nescit  pueros  niaxinieque  eos;  qui  teneriore  animo 
utuntur,  sive  amoris  vel  gaudii  impetu  elatos  sive  odio  vel 
maerore  afflictos7  quia  usu  vitae  nondum  satis  eruditi  sunt, 
omnes  animi  motus  quasi  in  unum  locum  conferre  atque  in 
utroque  genere  modum  migrare?  Similiter  de  versibus  201 — 
213  iudicandum  est,  qua  de  re  paullo  infra  pluribus  dicemus. 

Omnia  igitur  illa  vitia,  quae  in  versibus  quos  modo 
tractavimus  exstant,  ab  iuvenili  poetae  aetate  non  solum 
excusanda;  sed  indidem  ducenda  sunt.  Nam  poeta,  ut  paulo 
post  deiuonstrabiinus,  cuin  Panegyricum  scripsit,  annum  duo- 
devigesimum  vel  ad  summum  vigesimum  tertium  egisse  videtur. 
Praeterea  in  animum  revocandum  est,  qualis  omnino  rerum 
tum  condicio  fuerit  quaque  causa  commòtus  poeta  Carmen  com- 
posuerit.  Summis  enim  in  angustiis  versatus  adulescentulus 
quidam  ignobilis  consulis  populi  Romani  favorem  Carmine 
sibi  comparare  studet,  ut  salutis  viam  sibi  muniat.  Qua  in 
re  quid  magis  consentaneum  est,  quam  ipsum  scriptorein, 
inorimi  ac  naturae  principum  non  inmienioreni,  modestia  se 
commendare  nialuisse,  quam  libero  animo  potentissimi  viri 
in  se  contrahere  indignationem  ?  Quae  modestia,  etsi  non 
numquam  nimia  est,  tamen  partim  ipsa  scriptoris  condicione 
excusatur,  partim  inde  nata  est,  quod  poeta,  quae  est  pue- 
rorum  natura,  modum  servare  nondum  didicerat.  Cui  vero 
submissiore  quam  ingenuo  bomine  digno  animo  uti  panegy- 
rista  videatur,  is  meminerit  quanta  liumilitate  et  verecundia 
non  solum  illa  aetate,  sed  nostra  etiam  memoria  litterae 
regibus  et  nobili  loco  natis  mandatae  redundent:  quae 
tanta  est,  ut  illius  verba  cum  nostrorum  hominum  con- 
suetudine vix  possint  conferri.  Itaque  hoc  in  genere  non 
perfectissimi  et  sapientissimi  cuiusque  persona  oculis  propo- 
nenda  est,  sed  temporum  rerumque  lmmanarum  verae  con- 
dicionis  ratione  habita  de  moribus  hominum  rebusque  ab  eis 
gestis  iudicandum. 

Sed  haec  de  nimia  modestia  hactenus;  iam  venimus  ad 
illud,  quod  de  nimia  adulatione  et  inepta  laudis  exaggeratione 
Dissenus  aliique  disputaverunt. 

Atque  ego  tantum  abest  ut  negaverina  omnia  illa,  quae 
de  Messalla  consulatum  inituro  versibus  121  — 134  deque 
rebus  ab  ilio  gerendis  versibus  135  — 150  poeta  disserit, 
nimis  esse  aucta  et  amplificata,  ut  magis  in  Octavianum, 
quam  in  Messallam  auctoritate  et  opibus  ilio  multo  inferiorem 
omnia  convenire  videantur.  Veruni  omnium  fere,  qui  unius 
alicuius  viri  vitam  et  res  gestas  enarrant,  commune  atque 
proprium  est,  eum  ipsum  praeter  ceteros  laudibus  afficere 
omnibus que  virtutibus  exornare.  Idque  accidit  Panegyrici  scri- 
ptori,  ut  in  Messalla  celebrando  veritatem  egressus  in  hunc 
eas  laudes  conferret  quibus  vix  dignus  esset  Octavianus.  At- 
que cum  ante  annum  723  praeclara  ille  facinora  nondum 
edidisset,  poeta  facere  non  poter at  quin,  quae  illius  erat 
virtus  animique  magnitudo  pugna  Philippensi  et  bello  Illy- 
rico  iam  spectata,  summam  gloriam  et  summa  laudis  prae- 
mia  eum  insequentibus  temporibus  adepturum  esse  praedi- 
caret.  Huc  accedit  quod  eo  anno,  quo  scriptus  est  Panegyricus, 
nondum  manifestum  erat,  qualis  rerum  foret  eventus  nec 
quisquam  prò  certo  liabere  poterat  fore,  ut  paucis  post  annis 
eum  locum  obtineret  Octavianus,  ut  eius  nonien  et  praestantia 
omnium  fere  virorum  virtuti  tenebras  offunderet.  Versibus 
autem  193 — 196  scriptor,  quae  est  poetarum  dicendi  ratio, 
nihil  commisit,  nisi  ut  pluribus  dissereret  exemplisque  illu- 
straret  se  paratum  esse  prò  Messallae  salute  vel  mortem 
oppetere. 

Neque  ipsa  ninna  adulatio  et  laudis  amplificatio  ab  eius 
aetatis  consuetudine  abhorret.  Nani  Tibulli  memoria  quem 
fugit  Romanos  Caesarem  dei  instar  veneratos  esse  et  viros 
potentes  tantis  laudibus  extulisse,  ut  eius  aetatis  homini  talis 
adulatio  vix  opprobrio  esse  posset.  Satis  notimi  est,  quantum 
in  hoc  genere  Cicero  praestiterit,  quantamque  Horatius  et 
Propertius  maximeque  Ovidius,  quamvis  sollerter  carminibus 
potentium  virorum  laudes  intexuerint,  adulandi  culpam  eon- 
traxerint.  Quare  si  consideraveris  adulescentulum  aliquem, 
nec  genere  nec  opibus  distinctum,  virimi  gubernaculis  rei 
publicae  adsidentem  precibus  adire,  cum  iudicium  eius  eo  tem- 
pore, quo  Carmen  scriptum  est,  parimi  etiam  esset  excultum 
et  usu  conformatum,  propter  nimiam  adulationem  non  poetae 

iiiores  et  naturaru,  sed  omnes  poetae  aequales  reprehensione 
persequaniur  necesse  est. 

Sed  Hertzbergius  *)  fieri  posse  negat,  ut  is  qui  Panegy- 
rici  versus  181  — 189: 

Lauguida  non  noster  peragit  labor  otia,  quanivis 
Fortuna,  ut  mos  est  illi,  me  adversa  fatiget. 
Nani  mihi  cuni  magnis  opibus  domus  alta  niteret, 
Cui  fuerant  flavi  ditantes  ordine  sulci, 
Horrea  fecundas  ad  deficientia  niesses, 
Cuique  pecus  denso  pascebant  agniine  colles 
(Et  domino  satis  et  nimium  furique  lupoque), 
Nunc  desiderium  superest:  nam  cura  novatur, 
Cum  memor  ante  actos  semper  dolor  admonet  annos  — 
scripserit    et    laudationis    loco    libellum    flebilibus    precibus 
redundantem  coniposuerit,  honio  sit  verecundus  et  honestus; 
nedum  ingenium  ostendat  Tibulli,  quem  bona  externa  praeter 
omnes    contempsisse    constet.      Cui    sententiae    si   Paldami2) 
adiunxeris  opinionem;  qui  Tibullum  omnibus  rebus  ornatimi 
et  copiosum,  a  curis  et  sollicitudinibus  remotissimum,  volu- 
ptatum  satietate   defessum  et  prope  fastidiosum  fuisse   con- 
tenditi  facillime    intelleges,    quos    in    errores   viri  illi  docti 
opinione  praeiudicata  inducti  descenderint.     Namque  Palda- 
mus    primam    libri    primi    elegiam    vix   legisse  videtur,    ubi 
liaec  babes: 

v.  5:  Me  mea  paupertas  vita  traducat  inerti; 

v.  25:  Iam  niihi,  iam  possini  contentus  vivere  parvo; 
v.  19  sq:  Vos  quoque  felicis  quondam,  nunc  pauperis  agri 
Custodes,  fertis  ninnerà  vestra  Lares. 
Hertzbergio  autem  opponendum  est,  aliud  esse  tantum  habere 
quantum  ad  vitam  degendam  sufficiat,  aliud  habere  nihiL 
Nec  video,  quid  tandem  humilitatis  illis  verbis  insit,  Cjuae 
omnia  modestius  quam  impudentius  dieta  sunt.  Idem  fecit 
Vergilius3). 

Quare    quicunque    huniani    generis    naturam    diligentius 


*)  Annal.  Hai.  a  Rugìo  et  Echtermeyero  ed.  voi.  Il  (1839;  n.  129. 

2)  Erot.  Rom.  p.  51  et  56. 

3)  Verg.  ecl.  9. 

perscrutate  hominum  animos  et  officia  non  ad  summam 
rationis  norinam,  sed  ad  veram  multorum  imbecillitatem  exa- 
minet,  quicunque  panegyristam  non  perfectum  vel,  ut  est 
apud  Stoicos,  sapientein,  sed  ab  ipsius  aetate  haud  alienuin 
liominem  fuisse  existiniet,  eum  puto  a  meis  partibus  stare 
debere,  ita  ut  nec  propter  niniiam  niodestiani,  nec  propter 
adulationem  laudisve  aniplificationem  Panegyricus  abiudi- 
candus  a  poeta,  sed  eius  iuvenilitate  et  virium  iudiciique 
infirmitate  excusandus  esse  videatur. 

Postquam  de  nimia  modestia  et  adulatione  verba  feci- 
nms,  nunc  de  usu  doctrinae  panca  addenda  sunt.  Et  huius 
quideni  generis  sunt  fabulae,  quibus  Carmen  refertum  est, 
zonarum  descriptio  et  Ulixis  errorum  enarratio,  exenipla 
nimis  longe  petita.  Atque  ut  primuni  de  fabulis  dicarnus, 
Hertzbergius r)  negat  Tibulluni,  si  fabularuni  Graecarum  in- 
eunte aetate  studiosus  fuisset,  earum  rerum  studium  postea 
fuisse  depositurum;  contra  veri  simile  esse  eum  arte  et  in- 
genio  sicut  Propertium  hoc  ornandae  orationis  genus  dili- 
gentius  conformaturum  fuisse  et  exculturum.  At  vero  si 
oculis  Tibullianas  elegias  perlustraveris,  tam  multos  reperies 
locos,  quibus  fabulas  partim  leviter  tetigit,  partim  uberius 
tractavit,  ut  in  Hertzbergii  sententia  perstare  vix  liceat. 
Haec  enim  sunt  apud  Tibullum  exempla: 

I,  2,  40.  51—52;  3,  35  sqq.  58—80:  4;  1Ò—26.  37—38. 

63— G4.  68-70;  5,  45—46;  7,  23—49;  10,  35—38. 

II,  3,  11—28;  4,  55—56;  5,  9—10.  15—70. 

Vides  longe  minus  raram  esse  fabularum  commemorationem 
apud  Tibullum  quam  Hertzbergio  visum  est.  Sed  si  diligen- 
tius  animum  adverteris,  notabile  tibi  videbitur  maximam  in 
eis  elegiis,  quas  primas  omnium  consensu  Tibullus  seripsit, 
fabularum  copiam  exstare.  Sic  in  elegia  septima  libri  primi 
per  26  versus  de  Osiri  et  Bacclio  poeta  disserit;  elegia  quarta 
eiusdem  libri  piena  est  ìny tliologiae  ;  plurimarum  autem 
fabularum  mentio  fìt  in  libri  secundi  elegia  quinta,  cui  com- 
muni doctorum  iudicio  extremam  manum  poeta  non  ad- 
movit.      À    libri    primi    elegiis    prima,    sextn,    octava,    nona 

')  Annal.  Halens.  1.  s.  s. 

totoque  libro  quarto  fabularum  ornatus  oninino  abest.  Quare, 
nisi  forte  casu  accidit,  ut  prima  Tibulli  carmina  niultas,  ea 
quae  sub  vitae  fìnem  scripta  sunt  paene  nullas  res  ad  wy- 
thologiam  spectantes  contineant,  iam  in  eam  sententiam 
concedamus  oportet,  ut  poetam  aetatis  suae  consuetudine  ne- 
glecta  fabularum  usum  in  elegiis  evitare  studuisse,  funditus 
tollere  non  potuisse  credamus.  Itaque  illam  fabularum  fre- 
quentiam  ab  adulescentuli  ingenio  non  alienam  nec  impe- 
dimento esse  iudicabiuius ,  quominus  Tibullo  Panegyricuui 
tribù  amus. 

Verum  aegre  ferunt  Hertzbergius  et  Bachius,  quod 
Panegyrici  scriptor  erroribus  Ulixis  narrandis  et  terrarum 
plagis  describendis  nimium  a  proposito  aberraverit.  Equidem 
vitiuni  lioc  esse  libenter  concedo,  sed  eam  ob  causam  Tibullo 
Carmen  eripi  debere  nego.  Nanique  si  compares  libri  primi 
elegiam  septirnain,  ubi  Tibullus  in  Messallae  triumphantis 
laude  versans  a  versu  21  usque  ad  versimi  48  de  Baccho  et 
Osiride  verba  facit,  librique  secundi  elegiam  quintani,  ubi  poeta 
de  Messalino  augure  facto  loquens  Sibyllam  multa  de  urbe 
Roma  condenda  narrantem  facit,  iam  fatendum  erit  illas  de 
Ulixe  deque  zonis  digressiones,  etsi  minime  laudandae  sunt, 
tamen  exemplis  ex  ipsis  elegiis  depromptis  ita  confirmari, 
ut  in  Panegirico  ferendae  sint.  Sed  de  ipsa  zonarum  de- 
scriptione  paullo  post  dicemus. 

Ac  ne  illud  quidem  cum  adulescentuli  moribus  discrepat, 
quod  Panegyrici  scriptor  exemplis  longius  petitis  uti  solet. 
Nam  cum  poeta  nec  generis  nobilitate  nec  ingenio  Messallae 
favorem  sibi  parare  se  posse  speraret,  doctrinae  saltem  studiis 
et  scientiae  ubertate  illi  se  commendare  voluit.  Equidem 
illud  non  negaverim  quod  habet  Dissenus1),  cmalos  poetas 
cupide  ampere,  si  quid  ornatum  et  splendorem  aJfferre  videa- 
tur;  veram  autem  legem  in  usu  digressionum  esse,  ut  poeta, 
etsi  videatur  digredì  longius  a  themate  quasi  ardore  ingenii 
abreptus,  revera  ne  verbum  quidem  dicat  supervacaneum  et 
quod  non  postuletur  summo  Consilio  carminis  et  buie  prosit'. 
Sed  baec  artis  poeticae  praecepta  postea  fortasse  in  elegiis 


x)  ad  Tibull.  II  p.  387. 

iuvenis  Tibullus  secutus  est:  adulescentulo  Tibullo  non  erant 
ea  in  promptu.  Et  ipse  Tibullus,  ut  vidimus,  eadeni  postea 
in  hoc  genere  sibi  indulsit. 

Iam  vero  quid  habet  reprehensionis,  quod  poeta  rerum 
obscurarurn  abditarumque  memoriam  revocavit,  dumniodo 
ad  sententiam  comprobandani  essent  accomniodata?  Nani 
Gylippus,  cuius  versu  199  nientio  fit?  primus  bello  Pelo- 
ponnesiaco Atheniensiuni  opes  fregit  atque  hanc  ob  rem  in- 
ter  praestantissimos  totius  antiquitatis  duces  referendus  erat. 
Itemque  exempla;  quibus  poeta  versibus  8  — 15  ingenii  exi- 
guitatem  excusat,  locum  obtinent  aptissimum.  Namque  non 
illud  offenditi  ut  Bachius  voluit,  quod  Icarus  ut  veneficus 
occisus  est  atque  Erigona  manum  sibi  ipsa  intulit;  sermo  est 
de  donis  et  beneficiis;  quae  illi  dis  obtulerunt.  Quare,  quod 
poeta  tritissimis  illis  exemplis  uti  noluit,  quibus  omnium 
scriptorum  libri  erant  referti,  id  non  vituperanduin,  sed  for- 
tasse  laudandum  est. 

Satis  urini  multa  verba  fecisse  videor,  cur  niniius 
usus  doctrinae  non  satis  causae  esse  possit,  cur  Panegyricum 
ab  alio  poeta  atque  a  Tibullo  scriptum  esse  suspicemur; 
sequitur,  ut  de  rerum  expositione  et  disposinone  dicam. 

Ac  Bacino  quideni,  qui  multus  est  in  accusando  poeta, 
primuiu  illud  displicet,  quod  panegirista  seenni  ipse  dissen- 
tiat.     Nam  versu  18  eum  praedicare: 

Alter  dicat  opus  magni  mirabile  mundi, 
mirilo  niinus  eum  paullo  infra  prolixius  terrae  zonas  descri- 
bere.  At  poeta  -negavit  se,  sicut  Lucretiuru,  mundum  versi- 
bus  esse  celebratururu,  non  dixit  in  Messalla  laudando  non  se 
esse  mundi  mentionem  facturum.  Sed  multo  etiam  maiorem 
Bachius  censet  inter  Tibullum  et  panegyrici  scriptorem  inter- 
cedere dissensionem.  Panegyristam  enim  versibus  17.  192. 
204  polliceri  in  laude  Messallae  se  esse  reinansururu;  sed  ab 
his  rebus  studia  Tibulli  longe  fuisse  aliena:  vanam  igitur 
illam  esse  iactationem.  At  tota  septima  libri  primi  elegia 
in  Messallae  honorem  scripta  est  itemque  in  prima,  tertia, 
quinta,  aliis  elegiis  eius  nomen  conmiemoratur.  Quod  autem 
in  Panegyrico  poeta  animi  ardore  abreptus  promisit,  id  aetate 
provectus   et  in  Messallae   amicitiam  receptus  perficere  ìuv. 

voluit  nec  potuit.  —  Item  Bachius  dicit  c  panegyristani  nihil 
cupidius  quani  principatum  inter  ceteros  Messallae  lauda- 
tores  et  apud  posteros  famain  appetere x)  ;  sed  Tibullum  nullum 
fere  aliud  in  pangendis  carininibus  consiliuni  respexisse  videri, 
nisi  ut  interiora  animi  sensa  et  vota  expriineret  atque  ad 
amieam  adituni  sibi  pararet,  id  quod  libri  secundi  elegia 
quarta  deelaretur': 

Ad  dominam  faciles  aditus  per  carmina  quaero. 
Ite  procul,  Musae,  si  nihil  ista  valent. 
Verum  haec  et  bis  similia  ad  quaestionem  de  carminis  scri- 
ptore  solvendam  omnino  non  pertinent.  Nam  si  optat  et 
sperat  poeta  fore  ut  propter  Messallae  gloriarli,  quam  versi- 
bus  persecutus  est,  suum  ipsius  nomen  memoriae  inandetur, 
nihil  in  hac  re  vituperandum  est.  Mirum  vero  est,  quod 
Bachius  Tibullum  dicit  in  carminibus  nihil  aliud  spectasse 
nisi  ut  facilem  sibi  ad  amieam  aditum  pararet.  Quid  est 
enim  quod  sibi  velint  carmina  illa  de  Sulpiciae  et  Co- 
rinthi  amore?  Quid  elegiae  illae,  in  quibus  aut  puellae 
mentio  facta  non  est,  aut  poeta  iam  fruitur' puellae  amore? 
Atque  si  Tibullus  in  elegiis  de  immortalitate,  quam  adep tu- 
rimi se  esse  speret,  non  loquitur,  id  inde  factum  esse  vide- 
tur,  quod  unum  quodque  Carmen  certa  occasione  oblata  com- 
positum  est  inque  certis  personis  temporibusque  versatur, 
quodque  res  quas  tractat  non  fictae  sunt,  ut  Gruppius2)  opi- 
natus  est,  sed  factae  sunt  et  gestae,  ita  ut  in  ipsis  carmi- 
nibus scribendis  de  immortalitatis  gloria  cogitare  non  posset. 
Sed  illud  suo  iure  viri  docti  mirati  sunt,  quod  sub 
fìnem  carminis  poeta  versibus  206 — 211  de  se  iactat.  Nam  fieri 
posse  negat  Hertzbergius,  ut  is,  qui  se  affirmet  etiam  post 
mortem  sive  in  equum  sive  in  bovem  sive  in  avem  mutatimi 
tamen,  iterum  hominem  factum,  ad  Messallae  laudem  se 
collaturum  esse,  elegias  quales  sunt  Tibullianae  componat. 
Sed  cum  poeta  eum  sensum  explicare  vellet,  se  non  vivum 
modo,  sed  etiam  mortuum  Messallae  memorem  fore,  nescio 
an    a   Pythagoreorum    disciplina    imaginem    sumpserit,    sive 


l)  Paneg.  v.  26  sqq.  16  sqq.  'ài  sqq.  178—  18S. 
a)  Eleg.  Rom.  I  p.  261  sqq. 


24  F.  Hankel:  de  panegirico 

illi  pliilosophiae  addictus,  sive  doctrinani  ostentaturus.  Xe- 
que  hoc  quidquara  liabet  offensionis.  Nam  ilio  tempore 
Roniae  Isidis  et  Osiridis  sacra  florebant,  ut  etiam  ab  hoc 
eultu,  cuius  religiones  Tibullo1)  uotae  erant,  totaui  rem 
petere  posset.  Nec  taedere  veteres  constat  ad  liominum 
imaginem  exprimendam  conferre  similitudinem  bestiarum. 
Exempli  causa  Horatius2)  de  Augusto  palpandi  et  recalci- 
trandi  vocibus  usus  est,  quae  de  equis  proprie  dicuntur.  At- 
que  ut  sit  illud  iueptum,  quid  est  cur  Tibullum  adulesceutulum 
recto  iudicio  etiamtum  careutem  hoc  vitium  admisisse  nege- 
mus?  Nam  quod  postea  non  fecit,  icl  paene  puer  delinquere 
poterat.  Sed  longum  est  omnia  enumerare  atque  exami- 
nare,  quae  Bachius  aliique  de  singulis  Panegyrici  partibus 
locisque  partim  iniuria  partim  suo  iure  vituperant:  quibus 
rebus  omnibus  nihil  efficitur,  nisi  ut  intellegamus  Panegy- 
ricum  et  rebus  et  arte  elegiis  Tibulli  multo  esse  inferiorem, 
id  quod  ipsi  neutiquam  negavimus.  Quare  haec  omnia  iam 
mittimus  et  ad  ipsam  orationem,  qualis  sit  in  Panegirico, 
transimus. 

Atque  Hertzbergius3)  quidein  singula  non  persequitur, 
quamquam  id  ipsum  Gruppio  obicit:  omnibus  enim  partibus 
dicit  luce  esse  clarius  eum,  qui  Panegyricimi  scripserit,  et  mori- 
bus  et  ingenio  et  doctrinae  cultu  prorsus  diversum  esse  a 
Tibullo.  Et  ipsam  orationis  conformationem  ita  a  Tibulli 
consuetudine  dicendi  abhorrere,  ut  singula  respicere  super- 
vacaneum  sit.  Tales  enim  enuntiationes,  quales  in  Panegy- 
rici versibus  18—27.  28—38.  39—49.  65—78.  82—105  con- 
tineantur  quaeque  denos  vel  plures  versus  complectantur,  apud 
Tibullum  nusquam  reperiri.  Nescio  equidem  quam  editionem 
librorum  Tibullianorum  Hertzbergius  in  manibus  habuerit. 
Sed  apud  Lue.  Muellerum  summo  iure  post  v.  36,  post  versimi 
44,  post  v.  69  et  75,  post  v.  88  et  90  et  97  maioris  inter- 
punctionis  nota  posita  est,  ita  ut  Hertzbergius  oculorum 
credo     errore    orationis    iuconcinnitatem    paullulum    auxù 


l)  Tib.  I,  3,  23  sqq.  T,  7,  27  sqq. 
*)  Sai  II,  1,  20. 
3)  Ann.  Hai.  1.  s.  §. 

videatur.  Sed  praeterea  liac  in  re  consideranduru  est,  aliud 
esse-  metro  heroico,  aliud  elegiaco  carnien  componere.  Nani 
cani  epicorum  versuum  consociatio  propius  accedat  ad  oratio- 
nem  pedestrem  nec  certi  enuntiationum  termini  metro  heroico 
sint  constituti,  in  distichis  pangendis  hanc  legem  secuti  sunt 
poetae,  ut  singulis  distichis  singulae  enuntiationes  aut  certe 
singulae  partes  enuntiatorum  coercerentur.  Nihilo  setius 
hanc  legem  Tibullus  migravit.  Alia  ut  oniittani,  felici  casu 
factum  est,  ut  una  elegia  in  manibus  sit,  quintam  dico  libri 
secundi,  quaru,  ut  omnibus  assentientibus  Gruppius1)  primus 
demonstravit,  imperfectam  Tibullus  reliquit.  Quo  Carmine 
dilucide  perspicitur  Tibullum  non  ingenio  potius,  ut  plurimi 
volunt,  quam  arte  et  studio  acerrimo  in  contexendis  versi- 
bus  elaborasse.  Atque  in  hac  elegia  unum  enuntiatum  se- 
decim  versus2)  complet,  quod  exemplum  Hertzbergium  ne- 
glexisse  miror.  Quare  si  in  memoriam  revocamus,  quam 
diversae  sint  epici  et  elegiaci  carminis  in  versibus  condendis 
condiciones,  addimusque  in  ipsis  elegiis  illius  componendi 
generis  exemplum  reperiri,  ilio  Hertzbergii  arguraento,  quo 
nonnullas  in  Panegyrico  enuntiationes  nimis  distractas  esse 
nimisque  inconcinnas  quam  quae  Tibullo  dignae  sint,  pro- 
bare studet,  nihil  probari  consentaneum  est. 

Eodem  de  genere  sunt,  quae  Bachius,  Wiesius,  Frane. 
Teufelius  ad  sententiam  suam  comprobandam  congesserunt. 
Et  Bachius3)  quidem  ad  Panegyrici  v.  28  adnotat  ctò  nani 
ibi  mire  frigere  et  saepius  redire':  v.  35.  45.  54.  107.  121. 
151.  183.  At  hoc  ipsum  cnam?  in  duodequinquaginta  distichis 
elegiae  secundae  libri  primi  ter  positum  est,  nec  video  quid 
tandem  in  eo  offensionis  sit.  Nec  quicquam  momenti  habet 
coniunctionum  copia,  quam  Wiesius4)  vituperat  in  versibus 
25.  26.  94  —  96.  138  sqq.  159  sqq.  205  sqq.,  propterea  quod 
poetam,  cum  nondum  idoneum  usum  haberet  nec  ingenii 
vires  esset  periclitatus ,  ipsi  operi  imparerà  verborum  electioni 
et  orationis  conformationi  nondum  satis  facere  potuisse  veri 

*)  Eleg.  Rom.  I  p.  82. 

2)  Tib.  II,  5,  67—82. 

3)  Epist.  crit.  p.  35. 

4)  1.  s.  s.  p.  71. 

simile  est.  Atque  in  secundae  libri  quarti  elegiae  versibus 
8  — 12  eseu'  quater  legitur.  Simili  modo  factum  est,  ut 
poeta  etiam  cergo'  particula  magis  orationi  solutae  quam 
poetico  numero  et  colori  conveniente  uteretur,  quod  Frane. 
Teufelius1)  vidit,  Guil.  Teuffelias2)  praeteriit.  Quod  autem 
Tibullus  in  elegiis  cquamvis',  panegyrista  c quamquam5  par- 
ticula versibus  1  et  28  usus  est,  casu  accidisse  neque  plus 
valere  videtur,  ac  si  nos  modo  ^obschon'  dicimus,  modo 
cobgleich\ 

Similiter  de  hoc  genere  universo  iudicandum  est,  quoniam 
veri  dissimillimum  est  Tibulluin,  vix  rlietorum  scholas  egres- 
sum,  iam  adulescentulum  tam  severas  sibi  dicendi  ac  verbo- 
rum  eligendorum  leges  praescripsisse  tamque  certam  rationem 
secutum  esse,  ut  iuvenis  factus  non  quaedam  verba,  quibus  in 
primo  Carmine  usus  erat,  postea  reiceret.  Quod  si  in  aliqua 
elegia  accidisset,  summo  iure,  sicut  in  tertii  libri  carminibus 
a  viris  doctis  factum  est,  id  carmen  Tibulli  esse  negaremus; 
sed  in  Pauegyrico  aestimando  haec  argumenta  fere  prò  nihilo 
ducenda  sunt. 

Sed  de  orationis  condicione,  quae  propria  est  Panegy- 
rici,  haec  hactenus. 

Quoniam  autem  de  eorum  opinione  diximus,  qui  Panegy- 
ricum  post  annum  723  scriptum  esse  putant,  eaque  explicavi- 
mus  quae  ad  infringendas  eorum  sententias,  qui  Carmen  a 
Tibullo  abiudicant,  in  promptu  habuimus,  nimc  ea  aiferemus, 
quibus  commoti  ab  ipso  Tibullo  Carmen  scriptum  esse  arbi- 
tremur. 

Mitto,  quod  Tibulli  nomine  inscriptus  Panegyricus  ad  liane 
aetatem  perlatus  est.  Nam  cum  iam  diu  inveteraverit  sententia 
Haasii3),  qui  carmina  illa,  quae  Tibulli  nomine  inscribantur, 
Messalla  fautore  collecta  atque  edita  esse  suspicatus  est,  hoc 
quidem  argumento  apud  viros  doctos  haud  multum  profecerim. 
Illud  quidem  constai,  Tibullum  non  ipsum  carmina  sua  omnia 


*)  De  Catulli,  Tibulli,  Propertii  vocibus  singularibus   dissert.  ed. 
Friburgi  a.  1872  p.  43. 


2)  Stud.  ad  hist.  litt.  spect.  p.  378. 

3)  Annal.  crit.  Berol.  a.  1837  p.  34. 

edidisse,  propterea  quod  non  est  veri  simile  Carmen  tam  im- 
perfectum,  quale  est  elegia  libri  secundi  quinta,  poeta  ipso 
auctore  in  publicum  produsse.  Quare  equideru,  si  certuni 
editoris  nomen  afferendum  est,  Lygdamum  illuni  suspicor 
hoc  negotium  suscepisse.  Hic  auteni,  ut  puto,  etiam  Sulpiciae 
elegias1),  sive  errore  si  ve  consulto,  ut  quasi  prò  argumento 
essent  Tibullianorum  carminum  Sulpiciae  amorem  spectan- 
tiuni,  inter  veras  Tibulli  elegias  recepit,  sua  autem  ipsius 
carmina  una  cum  Tibullianis  edidit:  quae  causa  fuit  cur  ea, 
quia  proxime  ad  Tibullianorum  carminum  similitudinem  ac- 
cedunt,  ipsis  illius  poetae  elegiis  adnumerarentur.  Sed  cum 
non  ignorem,  quantilla  eius  sit  vis  coniecturae,  ad  sententiam 
meam  comprobandam  ea  non  utor.  Omitto  etiam  panegyristain 
turbulentissimis  anni  713  tempestatibus  in  easdem  angu- 
stias2)  redactum  esse,  in  quibus  Tibullus3)  versatus  esse  vide- 
tur:  non  quo  Paldami4)  opinione  commotus  hac  de  re  du- 
bitem,  sed  quod  multos  eius  aetatis  liomines  in  eandem 
calamitatem  incidisse  constat.  Illud  dico:  eas  inter  Tibullum 
atque  eum,  qui  Panegyricum  .composuit,  et  sententiarum  et 
verborum  et  versuum  intercedere  similitudines,  ut  omnibus 
fere  numeris  Panegyricus  certa  quaedam  Tibulliani  ingenii 
indolisque  vestigia  prae  se  ferat. 

Constat  quideni  Tibullum  vitam  rusticam  adeo  ada- 
masse, ut  in  omnibus  fere  elegiis  ruris  amoenitates  de- 
pingeret.  Idem  factum  est  in  Panegyrici  versibus  161 — 174 
et  183 — 187.  Atque  notabile  est,  quanta  inter  hos  Pane- 
gyrici versus  atque  eas  decimae  et  septimae  elegiae  libri 
primi  partes,  quibus  vita  rustica  describitur,  similitudo  sit. 
Nec  puto  hoc  casu  accidisse;  nam  ut  paullo  infra  demonstra- 
bimus,  decima  elegia  et  septima  illa  primae  esse  videntur 
quas  Tibullus  scripsit.  Aptissime  autem  conferri  possunt  ea, 
quae  in  Panegyrici  versibus  107 — 110  de  nationibus  a  Mes- 
salla  victis  dieta  sunt,  cum  eis  quae  in  elegia  illa  septima 
inde   a  versu  nono  de  Messallae    Victoria  Tibullus    disserit. 


*)  Tib.  IV,  7—12. 

a)  Paneg.  183—189. 

3)  Tib.  I,  1,  19.  21.  41. 

4)  Erot.  Rom.  p.  51  et  56. 

Denique  haec  elegia  artissimo  vinculo  cimi  Panegyrico  con- 
iuncta  est;  utrunique  eniin  carmen  ita  populoruru  noniinibus 
ref ertimi  est  atque  ita  in  terris  describendis  versata,  ut 
poetarli  miro  quodam  amore  rerum  geograpnicarum  studiis 
deditum  fuisse  iudicandum  sit.  Huc  etiam  referenda  est 
zonarum  descriptio,  quam  normulli  ut  vanam  et  a  re  alienam 
vituperaverunt.  Illud  quoque  aliquid  momenti  habet,  quod 
eodem  in  Octavianum  animo  Tibullus  est  atque  Panegy- 
rici  scriptor,  ita  ut  panegyrista  adeo  eius  mentionem  non 
faciat,  ut  ipsa  illa,  quae  prò  eo  in  bello  contra  Sex.  Pom- 
peium  gesto  Messalla  praeclara  perfecit,  in  buius  laudatione 
silentio  praeterire  malit  quam  nominare  tyrannum.  Item- 
que  Tibullus  in  elegiis  Augusti  nusquam  mentionem  facit. 

Iam  vero,  quanta  propter  verborum  usum  Panegyricus 
et  Tibulli  carmina  similitudine  contineantur,  exempla  de- 
monstrent.  Atque  ea  maxime  verba  elegi,  quae  aliquanto 
remotiora  sunt  ab  usu  communi  dicendique  consuetudine,  quo 
facilius  appareat  non  casu  ortam  esse  illam  similitudinem, 
sed  unum  poetam  et  in  Panegyrico  et  in  elegiis  eisdem  'fere 
verbis  esse  usum.     Quo  de  genere  est 

Pan.  v.   18:    Alter  dicat  opus  magni  mirabile  mundi, 
ubi  c alter'  pronomine  prò  calius'  poeta  utitur;  idem  admisit 
Tibullus 

I,  9,  79:  Tuia  flebis,  cimi  me  vinctum  puer  alter  habebit. 
In  Pan.  v.  29:  Non  tua  maiorum  contentast  gloria  fama 
ctua  gloria'  idem  fere  significat   atque  ctu'.     Rara  est  haec 
figura  apud  Tibullum;  attamen  adliibita  est  exempli  causa 

I,  2,  11:  Et  mala  si  qua  tibi  dixit  dementia  nostra. 
In  Pan.  v.  50:  Vixerit  ille  senex  quam  vis,  duro  terna  per  orbem 

Saecula  fertilibus  Titan  decurreret  boris 
poeta  scripsit  ? orbem'  caeli  loco:  Tibullus  habet 

I,  2,  50:  aestivo  convocat  orbe  nives. 

In  Pan.  v.  82:  Iam  te  non  alius  belli  tenet  aptius  artes 
tenendi    verbum    positum    est   prò    verbo   sciendi,    ut    apud 
Tibullum  I,  2,  51: 

Sola  tenere  malas  Medeae  dicitur  herbas. 
Similiter  in  Pan.  v.  190:    Sed  licet  asperiora  cadant  spoliis- 

que  relictis 

cadendi   verburu   idem   significat   atque  accidendi,   quod  iteiu 
Tibullus  habet  I,  6,  85:  Haec  aliis  maledicta  cadant. 

In  Pan.  v.  172:  Tondeturque  seges  maturos  annua  partus 
cannuus'  adiectivum  locum  obtinet  adverbii  cquotannis'; 
eodeni  modo  Tibullus  dixit 

II ,  1,  48:  Deponit  flavas  annua  terra  comas. 

In  Pan.  v.  Ili:     Quem  si  quis  videat  vetus  ut  non  fregerit 

aetas 
? vetus  aetas'  cum  abundantia   quadam   dictum  est  prò  sim- 
plici  voce  aetatis;  simili  cum   copia    scriptum  est  a  Tibullo 
I,  8,  50:  In  veteres  esto  dura  puella  senes. 

Iam  vero  quaedam  sunt  verba  in  Panegyrico,  quibus 
ipsum  Tibullum  maximeque  in  eis  elegiis  quas  primas  eum 
fecisse  veri  simile  est,  magnopere  delectatum  esse  credam. 
Exempli  causa  adfero  faptus'  vocem,  qua  Lygdamus  ille 
non  est  usus-,  eadem  legitur  in  tribus  versibus  Panegyrici1), 
in  Tibulli  libro  primo  quater2).  Itemque  'ubi',  quod  Lyg- 
damus non  habet,  in  Panegyrici  ver  su  175  exstat,  apud  Ti- 
bullum septies3)  positum  est.  Quae  vero  panegyrista  versi- 
bus  140  sqq.  et  Tibullus  I,  7,  11  sqq.  de  fluminibus  quibusdam 
memorant,  ita  inter  se  similia  sunt,  ut  in  Panegyrici  versu 
140  elegiaeque  illius  versu  12  eadem  prorsus  sit  non  adeo 
usitata  verborum  constructio.     Verum  mitto  haec  leviora. 

Operae  autem  pretium  est  animadvertere ,  quinani  sit  co- 
pulativae  cet'  particulae  in  Tibulli  elegiis  et  in  Panegyrico 
usus.  Nam  cum  in  oratione  pedestri  cet'  primum  enuntiati 
locum  obtineat,  quidam  poetae  eam  post  primum,  post  secun- 
dum,  aliquot  locis  etiam  post  tertium  enuntiati  verbum 
posuerunt.  Atque  in  vetustissimorum  poetarum  scriptis  haec 
particulae  collocatio  nondum  reperitur;  Catullus  et  Cicero 
in  carminibus  consulto  ea  abstinuisse  videntur,  quamquam 
sub  illud  tempus  iam  increbrescere  coeperat4):  nam  et  Ver- 


*)  Pan.  62.  63.  82. 

2)  Tib.  I,  4,  54.   7,  44.  60.   9,  70. 

3)  Tib.  I,  4,  31.   6,  45.   II,  3,  27  (bis).   4,  17.  57.    6,  49. 

4)  Cf.  Hauptii  Observationes  criticas  p.  33  sqq. 

gilius  in  eclogis1)  et  Horatius  in  epoclis2)  atque  saturis3) 
cet'  primo  enuntiati  verbo  postposuerunt.  Sed  notabile  est 
Horatiuin  in  carininibus4)  minus  saepe,  in  epistulis5)  per- 
raro,  in  arte  poetica  nusquam  id  commisisse,  Propertius 
saepisshne,  Ovidius  in  metamorphoseon  libris,  si  quosdam 
versus  suspectos  exceperis,  nusquam,  item  panegyrici  in  Piso- 
nem  scriptor,  cui  Heynius  ut  vidimus  iniuria  etiam  Messallae 
laudationem  attribuit,  nusquam  illa  cet'  particulae  colloca- 
tione  usus  est.  Contra  in  panegyrico  in  Messallani  septies6) 
(si  Lue.  Muellerum  sequimur),  in  Tibulli  elegiis  iterimi  at- 
que iterum7)  cet5  primum  enuntiati  verbum  subsequitur,  ut 
liac  ipsa  re  satis  declaretur,  quam  similia  inter  se  sint 
Tibulli  et  panegyristae  genera  dicendi. 

Nec  minus  hoc  anaphorae,  quam  grammatici  dicunt,  usu 
comprobatur,  quam  figuram  Tibullus  in  elegiis  sexcenties 
adhibuit;  item  in  Panegyrico  undecim  exempla8)  extant. 

Sed  haec  de  orationis  conformatione  hactenus;  iam  vi- 
dearnus,  quae  sit  condicio  versuum  pangendorum. 

Atque  artis  metricae  easdem  fere  leges  sequitur  Tibul- 
lus et  panegyrista,  ita  ut  Lue.  Muellerus  buie  illuni  dncem 
et  magistrum  fuisse  existimet.  Iam  supra  dixhnus,  quam 
mirum  sit  credere  scriptorem  quempiam  elegiaci  poetae  exem- 
plum  sibi  proposuisse,  sed  epicum  Carmen  conditurum  ne- 
que  res  neque  verba  neque  metrum  imitatum  esse  atque 
nihil  nisi  hexametri  pangendi  leges  esse  secutum.  Huc  ac- 
cedit  quod  eo  ipso  tempore,  quo  Panegyricus  scriptus  est, 
i.  e.  anno  723,  Tibulli  elegiae  nonduni  prodierant,  quarum 
prima,  ut  infra  ostendemus,  non  ante  annum  725  vel  72*> 
facta  est.   Unde,  si  liane  versuum  Panegyrici  et  Tibulli  ele- 


J)  Verg.  Ecl.  1,  34.  68.  2,  10.  3,  89.  4,  54.  7,  60.  8,  54.  10,  19. 

2)  Epod.  10,  18.   11,  8.  16,  2.  32.  45.  17,  2.  3. 

8)  Sai  I,  3,  54.  63.  5,  58.  6,  11.  8,  30.  9,  25.  10,  71  cet. 

4)  Carm.  I,  2,  9.  17.  29,  14.  H,  8,  14.  Ili,  4,  71  cet. 

5)  Epist.  I,  6,  34.  II,  2,  33. 

6)  v.  20.  22.  56.  58.  78.  88.  168. 

7)  I,  10,  30.  44.  58.  68.    7,  12.  15.  21.  38.  39.  54  cet. 

8)  19— 29.  36.  62—63.  74-75.  76—77.   108—110.    138  —  140.  149— 
150.  184  et  186.  193  et  195.  198—199. 

giarum  societatem  iinitatione  natam  esse  statuimus,  efficitur, 
ut  aut  panegyrista  post  annum  723  et  post  elegias  Tibulli 
scripsisse  videatur,  aut  Tibullus  Panegyrici  uietrorum  ratio- 
nem  in  elegiis  sit  secutus,  quod  utrumque  inepturu  est.  Ergo, 
si  Panegyricus  anno  723  scriptus  est,  versuum  autem  con- 
dicio eadem  est  atque  in  elegiis,  relinquitur,  ut  illa  siniili- 
tudo  aut  casu  orta  aut  inde  ducenda  sit,  quod  et  Panegy- 
ricus et  Tibulli  elegiae   ab   uno  eodemque  poeta  factae  sint. 

Quodsi  singula  perlustraveris,  invenies  hoc  esse  Tibulli 
et  panegyristae  proprium,  ut  in  quinta  versus  sede  spondeum 
non  admittant,  ut  in  sede  sexta  vocabuluni  monosylla- 
bum  non  habeant,  ut  a  caesura  bucolica  abstineant,  ut  tro- 
chaicarn,  nisi  ea  etiam  alia  incisione  sustentata  sit,  non  ad- 
mittant, ut  apud  utrumque  voces  iambicae,  dactylicae,  ere- 
tiche, quae  in  cm'  exeunt,  non  elidantur,  quaeque  sunt  simi- 
lia.  Caesurarum  autem  quae  reperiuntur  haec  est  ratio. 
Inter  211  versus  Panegyrici  in  175  caesura  penthenrimeres, 
in  20  caesura  trochaica  cum  tritheniinieri  et  hephtheniimeri 
coniuncta,  in  3  trochaica  cum  sola  hephthemimeri,  in  3 
penthemimeres  cum  hephthemimere,  in  8  trithemimeres  cum 
hephthemimeri,  in  1  trochaica  cum  hephthemimeri  et  cum 
incisione  post  alterimi  trochaeum,  in  1  sola  hephthemimeres 
versili  adhibita  est. 

Inter  211  autem  versus  libri  primi  Tibulli  elegiarum  X. 
VII.  IV.  IX.  Vili.  I  v.  1 — 43  in  166  versibus  trithemimeres, 
in  34  caesura  trochaica  cum  hephthemimeri  et  trithemimeri 
coniuncta,  in  2  trochaica  cum  sola  hephthemimeri,  in  6 
penthemimeres  cum  hephthemimeri,  in  3  trithemimeres  cum 
hephthemimeri  locum  obtinent. 

Caesura  trochaica  cum  hephthemimeri  et  cum  incisione 
post  alterum  trochaeum  in  hexametris  earum  elegiarum, 
quas  tractavimus,  non  est  admissa,  sed  exstat  in  libri  primi 
elegiae  secundae  versu  63. 

Vides  caesurarum  instituendarum  in  Panegyrico  et  in 
elegiis  quas  comparavimus  eandem  fere  esse  condicionem, 
nisi  quod  caesura  trochaica  cum  trithemimeri  et  hephthe- 
mimeri sociata  paullo  saepius  in  elegiis  adhibita  est,  id 
quod  vividiore  elegiarum  numero  et  indole  excusatur. 

'  Reliquus  est  unus  v.  168  Panegyrici,  qui  solaui  heph- 
theniimerim  habet;  sed  in  hoc  versu  propter  iteratani  c alter' 
vocem  panegyrista  legeni  neglexisse  videtur. 

Quod  autein  Panegyrici  scriptor  sexies1)  in  quinto  versus 
pede  voce  pyrrichiaca  usus  est  praecedente  verbo  spondiaco 
sive  anapaestico,  Tibullus  in  omnibus  elegiis  quinquies2),  casu 
factum  esse  videtur;  nam  cum  uterque  poeta  migraverit  legem 
illam  linguae  latinae,  quae  in  fine  hexametri  proprium  ver- 
borum  sonum  et  accentum  laedi  vetat,  numero  exemplorum 
nihil  aliud  coruprobatur,  nisi  adulescentulum  Tibullum  in 
versuum  faciendorum  1  egibus  servandis  paullo  neglegentiorem 
fuisse  quam  iuvenem  factum. 

Elisionum  autem  exempla,  quae  in  Panegyrico  26  ex- 
stant3),  in  postremis  Tibulli  elegiis  rarius  reperiuntur,  in 
primis  saepius,  sicut  in  libri  primi  elegia  decima  septem, 
in  elegia  septima  undecini,  in  quarta  deceru4). 

Unus  Panegyrici  versus  59  quinque  syllabarum  voca- 
bulo  terminatur,  quam  versus  formam  Tibullus  non  habet; 
sed  nihil  in  hac  re  vitii  inest,  praesertim  cum  illud  voca- 
bulum  sit  nomen  proprium. 

Vides  panegyristani  et  Tibullum  ad  eandem  normam 
versuum  faciendorum  rationem  suam  direxisse.  Qua  in  re  si 
Panegyrici  scriptor  pauca  sibi  indulsiti  quae  Tibullus  iuvenis 
factus  evitabat,  illud  tenendum  est,  Tibullum  non  minus, 
quam  ingenii  subtilitatem  elegantiamque,  etiam  laborem  et 
studiuin,  ut  omnes  fere  eius  aetatis  poetas,  ad  carminum 
condendorum  artem  contulisse  atque  ita  in  tractanda  arte 
perseverasse,  ut,  quae  ineunte  aetate  deliquisset,  postea  non 
commiserit. 

Ac  de  rebus,  de  verbis,  de  versibus,  quibus  utitur  pa- 
negyrista, diximus:  quae  omnia  a  Tibulliana  scribendi  con- 
suetudine adeo  non  abhorrent,  ut  Carmen  ei,  cuius  nomine 
nobis  traditum  est,  attribuere  iam  nequaquam  dubitem. 

a)  Pan.  v.  28.  107.  108.  168.  194.  205. 
2)  Tibull.  I,  6,  1.  63.  II,  4,  45.  59.  5,  111. 
*)  Cf.  p.  55. 

4)  Tib.  I,  10,  4.  7.  14.  17.  23.  26.  64.    7,  3.  9.  12.   17.  36.  50 
54.  58.  59.  61.    I,  4,  4.  31.  32.  37.  44.  48.  56.  63.  75.  76. 

Quamquam  igitur  non  ignoro,  quam  multa  sint  in  Pane- 
girico radia  et  incollata  Tibulloque  qualem  se  praebet  in 
elegiis  indigna,  tamen  haec  vitia  non  ea  esse  existimo,  ut 
Carmen  Tibullo  eripiamus  necesse  sit;  quippe  quae  omnia 
iuvenili  poetae  aetate  excusentur. 

Verum  haec  Hertzbergio  *)  non  placuerunt.  Artem  enini 
versuum  pangencl  orimi  et  rerum  digerendarum  rationem  dicit 
studio  et  diligentia  comparali  discique  posse,  sed  ingenium 
et  animi  magnitudinem,  si  non  innata  sint  et  a  natura  data, 
neminem  posse  induere.  Quae  quam  per  se  recte  se  liabeant, 
neino  non  intellegit;  sed  videndum,  ne  panegyristae  iniuriam 
faciamus. 

Ac  de  illiberalitate  et  huniilitate,  quam  Hertzbergius 
Panegyrici  scriptori  obicit,  iam  antea2)  diximus:  cuius  vestigia 
si  velimus  etiam  in  Tibulli  elegiis  indagare,  multa  et  gravia 
inventuri  simus.  Nam  si  ad  suniniani  normam  hominum  officia 
referre  maximeque  nostram  sentiendi  et  iudicandi  rationem 
et  consuetudinem  antiquitatis  fuisse  statueremus,  nonne  sum- 
mae  esset  turpitudinis,  quod  Tibullus  nuptae  Deliae  insidias 
parat?  Quantae  lmmilitatis  est  non  saeva  verbera,  non  pedum 
vincula  recusare3),  ut  puellae  amore  poeta  fruatur?  Quantis 
sordibus  refertae  sunt  libri  primi  elegiae  quarta,  nona,  octava. 
Quibus  rebus  omnibus  profecto  non  animi  illa  proditur  magni- 
tudo, quam  Hertzbergius  in  Panegirico  desiderat,  sed  impro- 
bitas  poetae  conspiceretur  et  liumilitas,  si  res  ad  nostras  ratio- 
nes  revocaremus.  Nec  equidem,  si  de  meo  sensu  iudicare  mihi 
licet,  omnibus  locis  in  Tibullianis  elegiis  illa  ingenii,  quod 
Hertzbergius  in  caelum  effert,  vestigia  reperire  potui,  nisi 
forte,  quae  in  libri  primi  elegia  septima  de  Gallia  et  de 
Osiri,  in  elegia  quarta  eiusdem  libri  de  Priapo  poeta  dis- 
serit,  ingeniose  dieta  sunt.  Inprimis  vero  illud  tenendum 
est,  aliud  esse  Carmen  epicum,  aliud  carmina  scribere  ama- 
toria. Videmus  enini  adulescentulos  puellae  amore  primum 
affectos  carmina  condere  eximiae  dulcedinis  eaque  et  rerum 
tractatione  et  orationis  conformatione  paene  omnibus  numeris 

*)  Annal.  antiquit.  stud.  a.  1854  n.  45. 

2)  p.  57  sqq. 

3)  Tib.  I,  6,  37  sq. 


34  F.  Hankel:  de  panegirico 

perfecta,  cuin  eidem  epici  carminis  labori,  ubi  res  non  animi 
ardore,  sed  ingenii  acumine  fìnguntur,  prorsus  sint  impares. 
Atque  ille  animi  fervor  et  impetus  proprius  est  Tibulli. 

Quodsi  ad  animi  altitudinem  artis  et  doctrinae  studia 
accesserint,  quid  censes,  qualem  illum  et  quantum  rerum  ama- 
toriarum  poetam  futurum  fuisse?  Quare  mihi  Tibullus  non 
magis  ingenii  magnitudine,  quam  animi  ubertate,  coniuncta 
cum  quadam  elegantia  et  venustate  dicendi,  eam  laudem 
sibi  videtur  peperisse,  quam  inter  aequales  consecutus  est 
et  hac  etiam  aetate  obtinet.  Sed  ad  epicum  genus  ingenii 
requiritur  quaedam  magnitudo,  qua  tenerior  Tibulli  animus 
caret.  Quae  cum  ita  sint,  poeta  epicum  stilum  et  sonimi 
non,  sicut  Vossio1)  placuit,  noluisse,  sed  non  potuisse  con- 
sequi  videtur.  Huc  si  addideris  non  libera  Tibulli  voluntate, 
sed  calamitate  imminente  Panegyricmn  esse  conscriptum 
eoque  tempore  compositum,  quo  Tibullus  adulescentulus  illa 
iudicandi  et  existimandi  subtilitate,  quam  postea  adeptus 
est,  etiam  carebat,  non  nimis  audax  esse  videbor,  si  Pai- 
dami,  Hertzbergii,  aliorum  auctoritate  neglecta  vitia  carmini s 
excusanda  et  Tibullo  Panegyricuni  tribuendum  esse  censuero. 

Postquam  autem  ea  explicavimus,  quibus  adducti  Tibullo 
Panegyricum  tribuamus,  reliquum  est  ut  de  tempore  dica- 
mus,  quo  primae  poetae  elegiae  in  publicum  prodiisse  vi- 
deantur.  Nam  cum  plurimi  viri  docti  optimas  Tibulli  elegia* 
maximeque  eas,  quae  Deliae  missae  sunt,  ad  eundem  annum 
referant,  quo  nos  Panegyricum  scriptum  esse  contendimi!  s, 
suo  iure  quaerat  quispiam,  quomodo  fieri-  potuerit,  ut  eodem 
fere  tempore  poeta  ieiunum  in  Messallam  Carmen  et  pul- 
clierrimas  illas  elegias  quasi  uno  tenore  composuerit. 

Sed  prius  quam  ad  rem  ipsam  aggrediar,  pauca  mihi 
proponenda  sunt  de  tempore,  quo  Tibullum  natum  esse  exi- 
stimem.  Atqui  nihil  certi  de  anno,  quo  natus  sit  poeta, 
constat.     Uno  Domitii  Marsi  epigrammate: 

Te  quoque  Vergilio  comitem  non  aequa,  Tibulle', 
Mors  iuvenem  campos  misit  ad  Elysios, 


')  in  translatione  gemi.  Tib.  carni,  praef.  p.  XXIII, 

accepimus  poetam  iuvenili  aetate  niortuuni  esse  sub  idem  fere 
tempus  atque  Vergilium,  anno  igitur  exeunte  735  vel  ineunte 
736.  Qua  ex  re  prorsus  praepostere  Haasius1)  conclusit  eum 
natuni  esse  anno  685.  Sed  cum  Vergilius  natus  esset  anno 
684,  Domitio  vix  dicere  licebat  Tibulluiu,  uno  anno  quam 
illuni  minor  era,  diem  obiisse  supremum  iuvenem;  nisi  forte, 
qui  quinquaginta  annos  natus  est,  iuvenis  appellari  potest. 

A  proposito  autem  alienum  est  omnia  enumerare,  quae 
viri  docti  hac  de  re  protulerunt;  itaque  breviter  rem  attin- 
gala. Atque  Io.  Henr.  Vossius2)  circa  annum  695,  Ayrmannus3) 
sub  annum  705,  plerique  intra  eos  annos  Tibullum  natum 
esse  dixerunt.  Apud  Ovidium4)  enim  haec  leguntur: 
Vergilium  vidi  tantum,  nec  avara  Tibullo 

Tempus  amicitiae  fata  dedere  meae. 
Successor  fuit  liic  tibi,  Galle,  Propertius  illi; 
Quartus  ab  his  serie  temporis  ipse  fui. 
Unde  colligi  potest  Tibullum  post  Gallura   et   ante  Ovidium 
—  nam   quo   anno   natus   sit  Propertius,  non   constat  —  id 
est  intra  annos  685  et  711  esse  natum.     Paullo   artius  hoc 
temporis   spatium   videtur   circumscribi   posse,    si    considera- 
verimus  quanta  sollicitudine  quantaque  trepidatione,  non  viri 
spectatae  virtutis,  sed  adulescentuli  animo  digna,  plenum  sit 
libri  primi  Tibullianarum  elegiarum  Carmen  decimum.    Haec 
autem  elegia  ad  bellum  Aquitanicum,  quod,  ut  demonstrabimus, 
annis  725  et  726  gestum  est,  omnium  fere  consensu  refertur. 
Quare  proxime  ad  veritatem  accedere  videbimur,  si  natum  Ti- 
bullum esse  statuerimus  intra  annos  700 — 705. 

Sed  ut  ad  propositum  revertar,  illud  constat,  Panegyri- 
cum  scriptum  esse  anno  723.  Iam  videamus,  quid  de  prima- 
rum  Tibulli  elegiarum  temporibus  viri  docti  proposuerint. 

Atque  omnes,  qui  in  hac  quaestione  versati  sunt,  libri 
primi  elegiam  septimam  anno  727  compositam  esse  consen- 
tiunt.   Celebrat  enim  poeta  hoc  Carmine  Messallae  triumphum, 


*)  Annal.  crit.  Berol.  a.  183?  p.  37. 

2)  1.  s.  s.  praef.  p.  VII. 

3)  Albii  Tibulli  equitis  Romani  vita,  ed.  Viteb.  a.  1719. 

4)  Trist.  IV,  10,  50  sqq. 

qui  eo  anno1)  actus  est.  Hanc  antera  elegiam  si  accuratius 
perlustraveris,  artissimo  eam  vincnlo  intelleges  cohaerere  cnm 
Panegyrico.  Eteninr  et  repetitionibus  cum  verboruni  tum  sen- 
tentiarurn  refertissirna  est2)  et  terrarnm  describendarum  ra 
tione  usuque  fabularum  ad  Panegyricum  prope  accedit.  Nihilo 
rninus  Passovius3)  et  Kindscherus4),  ne  eornm  nienti onem 
faciani  qui  fere  ad  unum  omnes  in  editionibus  Tibullianorurn 
carrninum  eandern  sententiam  amplexi  sunt,  libri  primi  elegia s 
omnes  ante  airnum  727  confectas  esse  opinati  sunt.  Sed  hie 
cum  omnia  fluctuent  temporumque  rationes  non  certis  qui- 
busdam  argunientis,  sed  difficili  computatione  describendae  sint, 
maxime  illud  in  memoriam  revoceruus  oportet,  poetas  scri- 
ptoresque  omnes  ab  imperfectis  ad  perfecta,  a  parvis  ad  ma- 
iora  gradatim  ac  pedetentim  escendere  atque  progredir  cuius 
rei  in  Tibullianis  elegiis  ordinandis  praeter  Gruppium5)  et 
Teuffelium6)  fere  nemo  rationem  habiùt.  Quod  vero  Kind- 
scherus  illam  elegiae  septimae  condicionem  eo  excusare  studet, 
quod  Tibullo  fortasse  otium  defuerit  omnibus  viribus  orimi- 
que  studio  in  hanc  elegiam  condendam  incumbendi;  id  mihi 
quidem  ad  explanandam  rei  difficultatem  parimi  sufricere  vide- 
tur.  Nani  qui  carmina  tantae  praestantiae,  quantae  sunt 
elegiae  in  Deliani,  componere  potuit,  eum,  si  Tibulliano  in- 
genio  frueretur,  puto,  si  vel  paucorum  dierum  intervallum  ei 
esset  relictuin,  meliora  potuisse  conscribere.  Sed  Kmdsckerus 
cum  Panegyricum,  qui  in  bis  rebus  diiudicandis  summi  mo- 
menti est,  omnino  in  commenta  tione  silentio  praeter  eat,  nihil 
ei  inde  dubitationis  subnasci  potuit.  Yerum  iam  ad  reliqua 
veniamus. 

Totam  autem  Kindscherus  temporum  discriptionem,  cui 
carmina  Tibulliana  subiecit?  partim  ad  pugnam  Actiacam 
anni  723  mense  Septembri  commissam  refert,  partim  ab  eo 


x)  Fasti  triumphales:  fM.  Valerius  M.  f.  M.  u.  Messalla  Corvinus 
procos.  ex  Gallia  VII.  K.  Oct.  a.  DCCXXVI'  (=  727  Varr.). 

2)  Vide  v.  12  et  14.  30,  38,  46.  40,  43.  44,  48. 

3)  Opusc.  acad.  p.  280  sqq. 

4)  Diar.  gymu.  Berol.  a  Muetzellio  edit,  voi.  XIII  p,  289—301. 
6)  De  elegia  Romana  I. 

6)  Stud.  de  hist.  litt.  Rom.  p.  344—386. 

anno,    quo     belluni    Aquitanicuni    gestum    esse     arbitrato, 
petiit. 

Ac  primum  quidem  nullis  argumentis  confirmari  potest 
Tibulluni  in  bello  inter  Octavianura  et  Antoniuin  comniisso 
stipendia  meruisse:  quo  effìcitur,  ut  haec  res  argumenta- 
tionem  Kindscheri  nihil  adiuvet.  Quod  vero  vir  doctus  de 
bello  Aquitanico  disserit,  satis  mirum  est.  Appianus1)  enim, 
qui  solus  bellum  illud  commemorat,  haec  habet:  ó  òè  (Octa- 
vianus)  aùiòv  (Messallani)  imaróv  Te  àrrécprivev  àvri  aÙTou 
'Avtujvìou,  aTTOxeipoTovrjGévToc  ore  aù0tc  éipnqpi^eTO  eivai  ito- 
Xeuioc,  Kal  irepl  "Aktiov  vauapxr|cavra  xaià  xoO  'Avtuuvìou  crpa- 
TnTÒv  èireui|;ev  èm  KeXtoùc  àqncxauévouc,  Kaì  viKricavii  è'òuJKe 
0piau(teOcai.  Vides  euni  paucis  adumbrare,  quae  Messalla 
magna  ediderit;  haec  vero  non  in  continua  rerum  gestarum 
enarratione  afferuntur,  sed  in  indice  proscriptorum  qui  servati 
sunt.  Atque  ex  his  quidem  ver  bis,  si  non  falsis  opinionibus 
quibusdam  perductus,  sed  tuo  iudicio  usus  ad  ea  accesseris, 
luce  clarius  est  nihil  aliud  colligi  posse,  nisi  bellum  Aqui- 
tanicum  post  pugnam  Actiacam  a  Messalla  susceptum  esse 
et,  ut  manifestum  est,  ante  triumphum  confectum.  Exstant 
autem  nonnulla  apud  Cassium  Dionem 2),  quibus  Drumannus 3) 
ad  tempus  belli  Aquitanici  definiendum  usus  est.  Haec  enim 
ille  habet:  ó  ò'  òuiXoc  tujv  'Avtujvcìujv  crpaTiujTUJV  èc  rà 
toO  Kaicapoc  cipaiÓTreòa  KaieiaxOn,  Kaì  eneua  toùc  uèv  tto- 
Xrrac  toùc  è'£uj  if]c  fjXiKiac  air3  àuqpOTépujv,  unòèv  junòevì  òoùc, 
èc  rriv  'IraXiav  àTré-nejLivpe ,  toùc  òè  òf)  Xoittoùc  òiearetpev 
èireibr]  fàp  év  ttj  CiKeXia  qpoftepoì  01  ueTa  rfjv  vucnv  èfévovTO, 
è'òeicc  uf]  Kaì  aù0ic  0opu{3r|cujci,  Kaì  olà  touV  eareuce,  irpìv 
Kaì  ótioOv  Ù7TOKtvn0fìvai ,  toùc  uèv  TcavTeXwc  ck  tujv  òttXujv 
arreXàcai,  tujv  òè  tò  7rXf)0oc  òiaaràcai.  Quibus  si  diligentius 
animum  intenderis,  invenies  non  de  universo  exercitu  esse 
sermonem,  quem  Octavianus  seditionis  timore  commotus  in 
provincias  dimiserit,  sed  de  eis  tantum  militibus,  qui  ilio 
tempore  stipendia  emeruerant,  quorum  alii  cives  erant,  alii 


*)  Appian.  b.  e.  IV,  38. 

2)  Cassius  Dio  LI,  3. 

3)  Hist.  Rom.  t.  I  p.  485. 

peregrini.  Nusquaui  Cassius  Dio  commemorat  exercitus  post 
pugnam  Actiacam  dispersos  rursus  ab  Oetaviano  esse  col- 
lectos.  Contra  Messalla  initio  anni  724  in  Asia  versatur1), 
ut  gentes  civitatesque,  quae  Antonio  addictae  fuerunt,  in 
Octaviani  potestatem  redigat.  Qua  de  re  agens  Cassius 
Dio  voce  utitur  ucrepov,  quani  miro  errore  Kindscherus  cuni 
bello  Aquitanico  commiscet.  Agitur  enim  non  de  bello 
Aquitanico  nec  de  ipso  Messallae  in  Asiani  itinere,  sed  de 
gladiatoribus  quibusdam,  qui  Antonio  opem  laturi  a  Didio 
Syriae  proconsule  domicilia  acceperant,  sed  uciepov,  id  est 
postea,  Oetaviano  iubente  Antioehiae  a  Messalla  occisi  sunt. 
Sed  ut  opinio  me  fefellerit,  tamen  non  video,  cur  Mes- 
salla, si  annis  723  et  724  Aquitanos  profligasset,  non  anno 
725  bello  civili  finito  triumphaverit,  sed  post  C.  Oarrina- 
tem,  qui  anno  725  cum  Gallis  Germani sque  debellaverat2) 
ac  triumplium  egerat  anno  726,  virtutis  honores  et  praemia 
sit  adeptus.  Constat  autem  inter  omnes,  consules,  cum 
magistratum  abdicavissent,  per  biennium  in  provincia,  quam 
quisque  esset  sortitus,  versatos  esse.  Quod  cum  Messallae 
propter  bellum  cum  Antonio  gerendum  non  contigisset,  veri 
simile  est  eum,  ex  Asia  cum  Oetaviano  reversum,  ab  ilio 
Galliam  Narbonensem  cum  Aquitama  provinciam  accepisse, 
cum  in  Belgica  provincia  administranda  Nonius  Gallus  C. 
Carrinatem  inde  decedentem  anno  725  exciperet3).  Accepimus 
enim  totam  Galliam  ab  Iulio  Caesare  anno  fere  709  in  duas 
partes  esse  divisam:  quam  divisionem  Octavianus,  etsi  anno 
715  Agrippae  totam  Galliam  commiserat,  tamen  ante  annuni 
727  non  videtur  sustulisse4).  Messalla  igitur  Narbonensem 
cum  Aquitania  obtinuisse  ibique  annis  725  vel  726  Aqui- 
tanis  rebellantibus  arma  intulisse  videtur.  Quae  mea  sen- 
tenza non  eo  infringitur,  quod  annis  725  et  726  Iani  tem- 
plum  clausum  fuit;  nam  auctor  est  Dio5)  ne  timi  quidein 
bellorum  intermissionem  fuisse. 


x)  Dio  LI,  7. 

2)  Dio  LI,  21. 

3)  Dio  XXI,  20. 

4)  Vide  Zumptium  Stud.  Roni.  p.  y: 
6)  Dio  LI,  20. 

Quae  cura  ita  sint,  curii  belluni  Aquitanicum  non  paucis 
illis  mensibus  inter  pugnarci  Actiacam  et  Messallae  in  Asiani 
adventum  interiectis,  sed  anno  fere  726  gestuni  esse  veri 
simile  sit,  prirnam  illani  rationeni,  quam  secutus  Kindsclierus 
plurimas  libri  primi  Tibulli  elegias  ordinavit,  refellisse  miti 
videor. 

Nec  plus  probabilitatis  liabet,  quod  ex  comparatone 
Horatianorum  cum  Tibullianis  carminibus  elicere  ille  studet: 
quae  res  ita  fluctuant  atque  adeo  in  utramque  partem  explicari 
possunt,  ut  eis  eodem  iure  ad  meam  sententiam  confirman- 
dam  uti  mihi  liceat. 

In  saturarum  quideni  libris  Tibulli  nondum  mentio  fit; 
sed  exstat  eius  nomen  in  quarta  "epistularum  libri  primi  ibi- 
que  Tibullus  appellatur  csermonum  candide  iudex'.  In  quo 
fefellit  Kindscherura,  quod  csermones'  de  sòlis  saturis  dictum 
esse  putat.  Nam  cum  Horatius  carmina  illa  omnia,  quae 
metro  heroico  scripsit,  sermones  esse  velit1)  cumque  illud 
csermonum  candide  iudex'  in  ipsa  epistula  dicatur,  maxime 
consentaneum  esse  videtur,  ut  Tibullum  ab  Horatio  epistu- 
larum ilio  tempore  componendaruni,  quo  in  genere  amici  iudi- 
cium  existimatioque  non  potuit  non  plurimum  valere,  arbitrum 
ac  iudicem  adhibitum  esse  statuamus.  Epistularum  autem  liber 
primus  non  ante  annos  734  vel  735  in  lucerà  prolatus  est, 
ut,  etam  si  forte  ante  illuni  annum  Horatius  in  eo  carmi- 
num  genere  elaboraverit ,  tamen  vix  ex  anno  725  epistula 
quarta  illa  repeti  posse  videatur.  Ac  si  revera  Tibullus 
etiam  saturarum  iudex  Horatio  extitisset,  tamen  vel  hac  re 
nihil  efficeretur,  nisi  ut  ilio  iam  tempore  Tibullum  cum 
Horatio  coniunctum  fuisse  putaremus. 

Quod  autem  Tibullum  in  epistula  illa  cum  Cassio  Par- 
mensi poeta,  qui  Portasse'  anno  724  occisus  est  cuiusque  car- 
mina Portasse'  uno  vel  duobus  annis  post  mortem  scriptoris 
in  publicum  prodierunt,  confert  Horatius ,  non  cum  Propertio, 
qui  primum  librum  elegiarum  auctore  Lachmanno  anno  725 
vergente  vel  certe  ineunte  726  edidit,  id  nihil  omnino  ad 
rem  pertinet.     Nani  cum  Cassio  Parmensi  etiam  multo  post 


*)  Yide  Epist.  II,  1,  4.  250;  art.  poet.  69. 

animili  725  Tibullus  propter  artis  et  carminimi  aliquam  siini- 
litudinem  conferri  poterat;  verum  Propertii  nomen  nec  apud 
Horatium  nec  apud  Tibullum  exstat,  ut  neuter  cum  ilio 
amicitia  fuisse  coniunctus  videatur. 

Vides  ex  Horatii  epistula  illa  ne  tempus  quidem  con- 
stitui  posse ,  quo  primum  Tibullus  in  Horatii  amicitiam  ve- 
nerit.  Sed,  ut  illud  tempus  certis  quibusdam  terminis  cir- 
cumscribi  posset,  quid  esset  quod  inde  consequeremur?  Nihil 
nisi  Tibullum  per  certum  temporis  spatium  usum  esse  con- 
suetudine Horatii;  de  ipsarum  elegiarum  tempore  ex  Horatii 
scriptis  mihi  quidem  niliil  posse  colligi  videtur. 

Nihil  igitur  certi  habemus  de  tempore  Tibullianarum 
elegiarum,  nisi  septimam  libri  primi  scriptam  esse  anno  727; 
quo  tamen  accedit,  quod  ea  carmina,  quae  ad  Deliam  spec- 
tant,  propter  ipsarum  condicionem  ad  annos  723  et  724  non 
esse  referendas  intelleximus. 

Aliquid  autem  certi  constitui  potest  de  elegia  decima 
libri  primi ;  quamquam  etiam  de  hoc  Carmine  virorum  docto- 
rum  sententiae  vehementer  inter  se  discrepante  Kindscherus 
enim,  quique  cum  eo  faciunt,  anno  723,  Gruppius1)  724, 
Teuffelius2)  729,  alii  aliis  annis  illam  elegiam  scriptam  esse 
censent.  Ac  de  pugna  Actiaca  cogitari  non  potest;  Gruppii 
autem  sententia  eo  refellitur,  quod  bellum  Aquitanicum  non 
annis  723 — 724,  sed  annis  725 — 726  gestum  est.  Yerum  Teuffe- 
lius eam  elegiam  non  ad  bellum  Aquitanicum,  sed  ad  iter 
quoddam  refert,  quod  anno  729  Tibullus  una  cum  Messalla 
suscepturus  fuerit  in  Asiam,  ubi  fortasse  bellum  fuerit  oritu- 
rum.  At  neminem  qui  bello  interfuit  et,  velut  Tibulh's,  mili- 
taribus  praemiis  iam  donatus  est,  iter  initurum,  in  quo  fieri 
potest  ut  ipse  iterimi  in  belli  pericula  incidat,  tale  quid  dictu- 
runi  esse  puto,  quale  in  hac  elegia  questus  est  Tibullus:  id 
quod  ipsi  nuper  experti  sumus.  Nihil  de  eo  dico,  quod  ipsum 
illud  iter,  itemque  imminens  illud  belli  periculum  a  Teuffelio 
fietuni  est;  nam  cum  de  Tibulli  et  Messallae  vita  nimis  panca 
sciamus,  talis  coniectura  per  se  facile  ferri  potest.  Sed 
omnia  illa,  quae   in  hac  elegia  proferuntur,  non  in  militem 

*)  1.  s.  s.  p.  259. 
2)  1.  s.  s.  p.  359. 

exploratae  virtutis    cadere  mihi  videntur.     Pulcherrima  illa 
poetae  verba  v*  15  et  16: 

Sed  patrii  servate  Lares:  aluistis  et  idem 
Cursarem  vestros  cum  tener  ante  pedes: 
adulescentulus  dicere  poterat,  qui  primuni  arma  capessit 
primumque  in  belli  discrimen  vocatur;  qui  iterum  belli  peri- 
cula  subiturus  est,  dixisset  fortasse:  0  patrii  servate  Lares; 
servastis  me  iam  antea,  et  precor  ut  iterum  me  servetis. 
Sed  ne  longus  sim:  mihi  quidem  non  ad  iter  illud  belluni- 
que  futurum  a  Teuffelio  excogitatum  decima  illa  elegia  per- 
tinere  videtur,  sed  ad  bellum  Aquitanicum  cui  Tibullus 
interfuit1),  ita  ut  non  ad  annum  729,  ut  vult  Teuffelius,  sed 
ad  annum  725  vel  726  referenda  sit. 

Hanc  igitur  elegiam  primam  omnium  Tibullianarum, 
quae  ad  nostram  aetatem  proditae  sunt,  fuisse  existimo. 

Quod  autem  Carmen  septimum  uno  vel  duobus  annis 
post  elegiam  decimam  compositum  priori  illi  et  suavitate  et 
elegantia  longe  cedit,  inde  factum  esse  videtur,  quod  res 
ipsae  quae  tractantur  prorsus  aliae  sunt  atque  in  elegia 
decima.  Agitur  enim  de  rebus  a  Messalla  gestis,  quae  multo 
magis  epicae  gravitati,  quam  elegiae  facilitati  conveniunt. 
Poeta  autem,  qui  in  rebus  parvis  describendis  et  arte  et  in- 
genio summa  cum  laude  versatus  est,  maiorum  rerum  digni- 
tati  impar  ad  rhetoricum  illud  genus  descendit,  cuius  in 
Panegyrico  plurima  vestigia  reperiuntur. 

Trium  igitur  annorum  intervallum  inter  Panegyricum 
et  primam  Tibulli  elegiarum  interesse  ostendimus.  Quo 
quidem  tempore  poeta  hunianitatis  studiis  et  usu  vitae  ita 
mentem  iudiciumque  excoluit,  ut  praestantiora  illa  in  Mara- 
thum  et  Deliam  carmina  ceterasque  elegias  componere  et 
expolire  posset. 

Itaque  ut  eo  redeat  oratio,  unde  profecta  est:  illud  com- 
probasse  mihi  videor,  Panegyricum  propter  temporum  con- 
dicionem  a  Tibullo  abiudicandum  non  esse.  Nam  quae  in 
Panegyrico  poeta  deliquit,  eorum  vestigia  etiam  in  septima 
libri  primi   elegia  insunt,   quamquam   hoc   Carmen   quattuor 


x)  Tib.  I,  7,  9  Bqq. 

annis  post  Panegyricum  scriptum  est.  Atque  leniorein  tran- 
sitarti factum  esse  existimo  ab  imperfecto  PaB.egyrico,  inter- 
iectis  libri  primi  elegiis  decima  et  sep  tirila,  ad  elegantia  illa 
et  perfecta  carmina,  qualia  sunt  libri  primi  quartuui,  nomini, 
octavuni,  tertium,  primurii,  reliqua,  quam  si  Panegyricum  a 
Tibullo  abiudicemus  atque  septimam  elegiam  post  reliqua 
libri  primi  carmina  scriptam  esse  statuamus. 

Atque  haec  quae  modo  disserui  Ovidii  quibusdam  versibus 
confìrmari  mihi  videntur.    Sunt  enim  in  Trist.  II,  463  sq.  hi: 

legiturque  Tibullus 
Et  placet  et  iam  te  [Octaviano]  principe  notus  erat. 
Octavianus  autem  anno  726  exeunte1)  princeps  senatus  factus 
est-,  ergo  Tibullus  anno  726  notus  erat.  Atqui  eis  elegiis, 
quae  ad  Deliae  amorem  spectant,  maximam  sibi  apud  aequales 
laudem  peperit,  ita  ut  Ovidio,  si  Deliae  illae  elegiae  ante 
annum  726  editae  fuissent,  non  dicendum  esset  cnotus  erat', 
sed  cclarus  erat'.  Quae  difficultas  facillime  ita  tollitur,  ut 
Tibullum  anno  726  primam  elegiam  scripsisse  statuamus. 
Is  autem,  qui  et  epicum  Carmen  et  elegiam  composuerat  et 
in  lucem  protulerat,  non  clarus,  sed  notus  erat  appellandus. 

Sed  haec  de  quarto  commentationis  loco  hactenus.  Iam 
ut  omnia  paucis  complectar:  cum  Panegyricus  in  Messallam 
a  posterioris  aetatis  scriptore  compositus  esse  non  possit, 
sed  omni  ex  parte  in  annum  723  conveniat;  cum  et  sententiis 
et  elocutione  et  metrorum  ratione  Tibullo  adulescentulo  non 
indignus  sit;  cum  denique  temporum  descriptioni  non  solum 
difficultates  nullas  obicere,  sed  nonnullas  etiam,  quae  ex  chro- 
nologia  carminum  Tibullianorum  oriebantur,  tollere  videatur: 
nimiae  in  me  audaciae  crimen  admittere  non  mihi  videor, 
cum  Panegyricum  illuni,  a  niultis  vituperatimi,  a  paucis  defen- 
sirni,  inter  vera  scripta  Tibulli,  quo  nomine  codicum  maini 
scriptorum  auctoritate  nobis  traditus  est,  referendum  esse 
censeo. 


»)  Dio  LUI,  1. 

Vita. 

Natus  suni  Fridericus  Gustavus  Henricus  Hankel  a.  d.  V. 
Id.  Febr.  a.  1848  Esperstadii  Thuringorum  pago,  patre  Gustavo 
Friderico  pagi  sacerdote ,  niatre  Friderica  e  gente  Thier- 
bachia.  Litterarum  primordiis  in  gymnasio  regio  Islebensi 
imbutus  maturitatis  testimonio  accepto  Kal.  Imi.  a.  1867  inter 
cives  universitatis  Georgiae  Augustae  Gottingensis  receptus 
suni  ibique  audivi  E.  Curtiuni,  Leutschiuni,  Lotzium,  Saup- 
pium.  Anno  post  Lipsiani  me  contuli.  Ibi  per  annuni  sti- 
pendia merueram  et  in  seminarium  regium  philologicum 
receptus  erani,  cum  bello  Francogallico  exorto  ad  arma  capes- 
senda  evocatus  sum.  Compluribus  proeliis,  succenturio  factus, 
interfui  et  quater  praemiis  militaribus  donatus  sum;  sed  item 
quattuor  vulnera  accepi,  quibus  factum  est  ut  per  biennium 
febri  iactatus  et  doloribus  cruciatus  ad  doctrinae  studia  in- 
cumbere  non  possem.  Quamquam  autem  etiam  nunc  vulneribus 
laboro,  tamen  contigit  mini  ut  per  hos  sex  menses  Lipsiae 
versarer  et  praeceptorum  lectionibus  interesserà.  Audivi 
Lipsiae  Ahrensiuni,  G.  Curtiuni,  Drobischium,  Feclmerum? 
Fritzschium,  Klotzium,  Langium,  Overbeckium;  Ritschelium? 
Voigtium,  Zarnckium,  quibus  omnibus  viris  praeclarissimis 
maximeque  Friderico  Ritsehelio,  optime  de  me  merito  ;  qui 
etiam  societatis  philologae  exercitationum  participem  me 
esse  voluit;  gratias  ago  plurimas.  —  Scr.  m.  Mart.  a.  1873. 

